Adat Kelabit dirangka semula

BARIO: Adat Kelabit 2008 digubal semula untuk memastikan peruntukan-peruntukan yang terkandung di dalamnya kekal relevan.

Timbalan Menteri di Jabatan Premier Sarawak (Buruh, Imigresen dan Pemantauan Projek) Datuk Gerawat Gala berkata, tidak dinafikan terdapat peruntukan-peruntukan di dalam Adat yang sudah tidak relevan pada zaman sekarang.

“Sebagai contoh, ‘quantum of fine’ di mana dalam buku Adet Kelabit 2008, 1 ‘ilung bao’ hanyalah bersamaan RM1.00.

“Jika dahulu nilai ini memang besar, tapi pada 2023, ini tidak lagi relevan,” katanya pada majlis Penangguhan Seminar Adat Kelabit 2008 (Pendrafan Semula/ Pindaan Adat) di sini, kelmarin.

Beliau yang juga Ahli Dewan Undangan Negeri (ADUN) Mulu menambah adat bukan sahaja sebahagian daripada budaya dan tradisi, tapi ia juga merupakan identiti dan cara hidup masyarakat yang masih diguna pakai sehingga ke hari ini.

“Adat Bumiputera Sabah dan Sarawak diiktiraf di dalam Perlembagaan Malaysia, jika tidak digunakan mana mungkin kita akan berada di sini pada petang ini,” tambahnya.

Beberapa cabaran telah dikenal pasti sepanjang dua hari program ini berlangsung termasuklah perubahan cara hidup penduduk yang berpindah dari Ulu ke Bandar, pemegang adat yang terdiri daripada Ketua Masyarakat dan ketua Kaum (KMKK) tinggal di bandar dan tidak berpengalaman dalam menghakimi perbicaraan berbangkit dan perubahan peranan KMKK apabila Projek Naik Taraf Mahkamah Bumiputera untuk setaraf dengan Mahkamah Sivil dan Mahkamah Syariah dijalankan.

Namun begitu, hal ini tidak mematahkan semangat KMKK Kawasan Bario untuk menilai satu per satu seksyen di dalam buku Adat bagi memastikan setiap seksyen masih relevan termasuk seksyen yang jarang digunakan.

Datuk Gerawat Gala dalam pada itu mengucapkan syabas kepada peserta program di atas ketelitian mereka melaksanakannya.

“Input yang tuan puan berikan ini nanti sudah semestinya sangat berguna kepada Majlis Adat Istiadat Sarawak (MAIS) untuk mereka menganalisa dan menyusun semula Adat Kelabit 2008 agar lebih komprehensif,” katanya.

Jelas beliau lagi, program ini tidak akan berhenti di sini kerana akan ada program susulan termasuk pegawai dari MAIS yang akan melawat kampung-kampung bagi menjalankan kajian terperinci dan melakukan pemerhatian.

Beliau berharap, KMKK akan memberikan kerjasama dan layanan yang sewajarnya kepada MAIS agar proses pendrafan semula Adat Kelabit 2008 ini berjalan dengan lancar.

Hadir sama Ketua Majlis Adat Istiadat Sarawak Datu Ronnie Edward, Ketua Seksyen Penyelidikan Etnik Orang Ulu Dr Ipoi Datan dan Pegawai Tadbir Menguasa di Pejabat Daerah Kecil Bario Richard Usah.

– UKAS

See author's posts


3000 bungkusan makanan untuk Betong

BETONG: Sejumlah 3000 bungkusan bantuan bekalan makanan diagihkan kepada
penduduk di kawasan Dewan Undangan Negeri (DUN) Bukit Saban susulan Perintah
Kawalan Pergerakan bagi mengekang penularan pandemik Covid-19.

Penerima yang mendapat bungkusan bantuan bekalan makanan semalam adalah
penduduk dari 94 rumah panjang, penduduk Melayu dan Cina di Spaoh serta
penjawat awam di kawasan Bakit Saban.

Penghantaran bekalan makanan diselaras oleh Setiausah Politik Ketua
Menteri, Dr Richard Rapu, yang mewakili Timbalan Ketua Menteri Datuk Amar
Douglas Uggah.

Turut membantu beliau kakitangan Pusat Khidmat ADUN Bukit Saban dan yang
lain.

Terdahulu, Ahli Parlimen Betong, Datuk Robert Lawson Chuat mewakili Uggah
dalam satu majlis simbolik bagi menyerahkan bantuan bekalan makanan untuk
Bahagian Betong.

Majlis ringkas diadakan di Rumah Rehat Betong.

Bantuan tersebut adalah untuk penduduk di kawasan Dewan Undangan Negeri
Saribas, Layar, Bukit Saban, Krian, Kalaka, Kabong, Beting Maro, Batang Lupar
dan Lingga.

See author's posts


PETRONAS umum penemuan gas kedua di perairan cetek Balingian

KUALA LUMPUR: Petronas Nasional Bhd (PETRONAS) mengumumkan penemuan gas di telaga cari gali ‘wildcat’ Kulintang-1, Blok SK438 yang terletak di perairan cetek daerah kecil Balingian, kira-kira 230 kilometer dari pesisir Miri, Sarawak.

Telaga ‘wildcat’ bermaksud yang belum terbukti wujudnya minyak atau dieksploitasi sepenuhnya dan tidak mempunyai rekod pengeluaran kukuh atau telah dieksploitasikan sepenuhnya sebelum itu sebagai tapak pengeluaran minyak dan gas.

Telaga Kulintang-1 berjaya digerudi sehingga kedalaman 2,238 meter pada April 2021.

Gas itu ditemui dalam takungan batu pasir era Oligosen hingga Pertengahan Miosen yang belum dinilaikan sepenuhnya sebelum ini, menurut PETRONAS dalam kenyataan pada Rabu.

PTTEP HK Offshore Ltd merupakan pengendali bagi Blok SK438 dengan kepentingan penyertaan sebanyak 80 peratus manakala Petronas Carigali Sdn Bhd memiliki baki 20 peratus.

Kontrak perkongsian pengeluaran (PSC) bagi blok itu diberikan pada Mac 2018 susulan Pusingan Bidaan Malaysia (MBR) 2017.

Naib Presiden Kanan Pengurusan Petroleum Malaysia PETRONAS, Mohamed Firouz Asnan berkata, kejayaan telaga Kulintang-1 menandakan penemuan gas kedua dalam Daerah Balingian tahun ini.

“Hasil memberangsangkan ini membuktikan potensi seterusnya bagi gas asli yang mengandungi peratusan kecil atau tiada langsung kandungan hidrogen sulfida di daerah ini, terutama dalam keadaan geologi Oligosen yang lebih dalam,” katanya.

Beliau berkata, penemuan gas itu boleh menjana perolehan menerusi infrastruktur sedia ada bagi memenuhi permintaan pelanggan gas domestik, serta Kompleks LNG PETRONAS di Bintulu, Sarawak.

Pada Mac tahun ini, PETRONAS mengumumkan satu penemuan minyak dan gas baharu di telaga cari gali ‘wildcat’ Sirung-1 dalam Blok SK405B, juga terletak dalam perairan cetek Balingian.

Bagi MBR 2021 yang sedang dilaksanakan, PETRONAS menawarkan 13 peluang baharu di lembangan prolifik Malaysia, termasuk beberapa blok dalam Balingian.

MBR 2021 turut disertakan terma fiskal dan bukan fiskal yang ditambah baik.

Inisiatif tersebut merupakan sebahagian usaha berterusan PETRONAS untuk berkembang bersama-sama rakan kongsinya di Malaysia.- Bernama

See author's posts


Perlu beralih kepada sumber boleh diperbaharui lebih besar

SULTAN Perak, Sultan Nazrin Shah menyampaikan titah baginda pada Sidang Kemuncak Kelestarian Bumi Cooler di Kuala Lumpur, semalam.• Foto BERNAMA

KUALA LUMPUR: Malaysia  perlu menyesuaikan mekanisme trajektori pertumbuhan ekonominya bagi memastikan ia menghormati batas planetan, titah Sultan Perak Sultan Nazrin Shah.

Baginda bertitah daripada mengurangkan penggunaan tenaga, Malaysia perlu beralih daripada bahan api fosil yang tidak mampan dan merosakkan ke arah penggunaan sumber yang boleh diperbaharui yang jauh lebih besar.

“Sekiranya sumber berkenaan dimanfaatkan dengan berkesan, penggunaan tenaga tidak perlu dicatu. Begitu juga kaedah pengeluaran makanan semasa sama ada tanaman, ternakan atau ikan boleh disesuaikan supaya ia mampan dan regeneratif dan bukannya merosakkan.

“Kemajuan teknologi akan banyak membantu kita dalam usaha ini, seperti penggunaan dron untuk memudahkan pengagihan baja yang lebih tepat atau peningkatan kapasiti bateri untuk memudahkan penyimpanan tenaga… Pertumbuhan ekonomi boleh dan mesti diteruskan tetapi ia perlu dikurangkan daripada penggunaan sumber semula jadi yang terhad dan terlalu bergantung kepada ekosistem rapuh,” kata Sultan Nazrin ketika berucap pada sidang kemuncak The Cooler Earth Sustainability Summit di sini semalam..

Bagaimanapun, baginda bertitah peralihan itu tidak memerlukan Malaysia untuk meninggalkan pertumbuhan ekonomi sama sekali atau pertukaran antara pertumbuhan dan kemampanan kerana pertukaran sedemikian secara tidak adil akan menghalang pembangunan selanjutnya bagi banyak orang, termasuk mereka yang masih belum mencapai tahap kesejahteraan yang paling asas.

Sultan Nazrin bertitah usaha ke arah kelestarian memerlukan tadbir urus alam sekitar yang lebih baik, oleh itu penyelarasan kawal selia dan pentadbiran yang lebih baik perlu dibangunkan antara agensi yang menguruskan hal ehwal alam sekitar.

“Kita perlu melaksanakan pendekatan berasaskan ekosistem yang merangkumi semua pihak berkepentingan dan sentiasa meletakkan rangkuman sosial dan ekonomi yang luas di tengah-tengah strategi kemampanan kita.

“Pembangunan inklusif, mengikut definisi mesti merangkumi keperluan kedua-dua generasi semasa dan akan datang. Pilihan yang dibuat sekarang akan meninggalkan kesan yang berkekalan bagi masa depan negara,” titah baginda.

Sultan Nazrin bertitah peralihan kepada dunia yang lebih baik mesti menjadi nyata dan tidak sekadar menjadi bualan di bibir, oleh itu dasar dan insentif mesti disesuaikan untuk memastikan pertumbuhan berterusan, tetapi dengan cara yang mampan dan inklusif.

Sidang kemuncak Cooler Earth Sustainability Summit, bertemakan Facilitating a Just Transition yang berlangsung selama lima hari bermula semalam, bertujuan membolehkan semua pihak berkepentingan membincangkan cabaran dan pelan tindakan segera yang diperlukan untuk membentuk masa depan yang lebih mampan.

Tema tahun ini mencerminkan tindakan global yang mempercepatkan terhadap iklim berikutan COP26 (Persidangan Perubahan Iklim Pertubuhan Bangsa-Bangsa Bersatu) di Glasgow, di samping memastikan untuk menyediakan penyelesaian iklim dan rangka tindakan pembangunan sosial yang lebih inklusif, saksama dan adil. – Bernama

See author's posts


Bertoleransi, bekerjasama hadapi cabaran Covid-19

MIRI : Rakyat diseru sentiasa bersatu hati dalam memelihara perpaduan negara menerusi sikap toleransi dan bekerjasama antara satu dengan yang lain lebih-lebih lagi ketika menghadapi cabaran Covid-19.

Menteri Muda Pelancongan, Kesenian dan Kebudayaan, Datuk Sebastian Ting berkata, pada tahun ini, seluruh rakyat Malaysia meraikan sambutan Bulan Kebangsaan dalam suasana yang sedikit berbeza berbanding tahun sebelumnya memandangkan negara  masih dalam suasana Perintah Kawalan Pergerakan Pemulihan（PKPP）akibat pandemik Covid-19 yang nampaknya belum berakhir lagi.

“Meskipun perlu mematuhi Prosedur Operasi Standard (SOP) ketika kini,  tidaklah juga ia menghalang kita sebagai rakyat Malaysia untuk menzahirkan rasa cintakan negara kita dalam menyemarakkan semangat patriotisme sempena Bulan Kebangsaan.

“Jika kita sayangkan negara，seharusnya kita menzahirkan rasa kecintaan kita kepada negara dengan membantu usaha kerajaan mengekang wabak Covid-19 ini dengan mematuhi segala arahan PKPP yang telah ditetapkan.

“Elakkan dari mudah terpengaruh dengan golongan yang tidak bertanggungjawab yang suka mencari kontroversi seperti menularkan berita palsu dan sewajarnya kita bersikap positif atas usaha kerajaan baik di peringkat negeri mahupun pusat untuk mengawal penularan wabak ini,” katanya pada majlis perasmian Program Merdeka @ Komuniti di Dewan Jamek Masjid Miri di sini, semalam.

Teks ucapan beliau dibacakan oleh Datuk Bandar Majlis Bandaraya Miri (MBM) Adam Yii.

Program itu dianjurkan oleh Jabatan Penerangan Malaysia (JAPEN) Daerah Miri.

Ting berkata, penganjuran program bersifat kemasyarakatan dan patriotik bersesuaian dengan amalan SOP semasa PKPP seperti pada hari ini merupakan inisiatif tepat JAPEN dalam membangkitkan suasana menyambut Bulan Kebangsaan di kalangan masyarakat.

“Seperti yang kita sedia maklum，tema sambutan Bulan Kebangsaan dan Hari Malaysia pada tahun ini adalah Malaysia Prihatin.

“Pemilihan ini selari dengan keadaan semasa negara yang memerangi Pandemik Covid-19.

“Perkataan Malaysia menggambarkan seluruh rakyat Malaysia yang turut sama memerangi wabak tersebut manakala perkataan Prihatin pula merupakan inisiatif-inisiatif kerajaan yang merangkumi aspek ekonomi，bagi menjaga kebajikan dan kelangsungan hidup rakyat Malaysia,” katanya.

Beliau turut mengingatkan rakyat supaya jangan pentingkan diri dan perlu menjaga amalan kesihatan kendiri seperti memakai pelitup muka，sentiasa membasuh tangan, menjaga jarak fizikal dan mengelak bersentuhan ketika bersosial bagi membantu mencegah penularan wabak.

Bermula pada pertengahan Julai lalu hingga pertengahan September ini kelak, Jabatan Penerangan mengambil insiatif menganjurkan beberapa program kenegaraan  seperti Info On Wheels Merdeka, Merdeka @ Komuniti dan Merdeka @ Kelab Malaysiaku.

Oleh Liong Chai Ling

See author's posts


Ramai penduduk terputus hubungan

ADI SAFARMAN

BETONG: Pembetung yang tersumbat dengan pokok besar selain tekanan kuat hujan yang melanda menyebabkan Jalan Nanga Buai Melanjan, Padeh, runtuh pagi semalam.

Pegawai Operasi Balai Bomba dan Penyelamat (BBP) Betong, PBK I Henry Jugah berkata, kejadian berlaku jam 6.40 pagi selepas ia disedari penduduk kampung berhampiran.

“Pembetung di bawah jalan berkenaan mengalirkan air dari Sungai Sibau.

“Akibat tersumbat dengan pokok, air sungai berkenaan melimpah dan tekanan air semakin kuat disebabkan hujan lebat menyebabkan jalan itu runtuh,” katanya pada kenyataan kepada media semalam.

Menurut Henry, jalan itu terputus sejauh kira-kira 20 meter dan mendap sedalam kira-kira sembilan meter.

Sementara itu, Jabatan Kerja Raya (JKR) Bahagian Betong memaklumkan jalan berkenaan akan dibaik pulih serta merta.

“Kejadian juga tidak membabitkan kehilangan harta benda dan nyawa.

“Bagaimanapun, penduduk berhampiran masih boleh melalui Sungai Sibau dan keluar di Stesen Pertanian Betong,” kata Henry.

See author's posts


Sampel asteroid tiba di bumi

SYDNEY: Kapsul mengandungi sampel yang diperoleh daripada asteroid purba digelar Ryugu yang dijatuhkan kapal angkasa Hayabusa-2 milik Jepun pada ketinggian kira-kira 220,000 kilometer akhirnya mendarat di kawasan gurun di selatan Australia semalam.

Ia sekali gus menandakan misi yang dilancarkan pada Disember 2014 telah berakhir.

Kapsul tersebut memasuki atmosfera pada jam 2.30 pagi (waktu tempatan di Jepun) dan turut menghasilkan bebola api seperti tahi bintang.

Sampel seberat tidak lebih 0.1 gram itu diharap akan memberi penjelasan tentang asal-usul kehidupan dan pembentukan alam semesta.

Agensi angkasa Jepun (JAXA) turut mengesahkan penemuan sampel itu dengan bantuan suar yang dipancarkan kapsul itu sejurus ia memasuki atmosfera selepas berpisah dengan Hayabusa-2 semalam.

Difahamkan, saintis akan melakukan analisis awal termasuk memeriksa jika berlaku sebarang pelepasan gas sebelum ia dihantar ke Jepun.

Separuh daripada sampel itu juga akan dikongsi bersama Agensi Pentadbiran Aeronautik dan Angkasa Kebangsaan (NASA) dan pertubuhan antarabangsa lain manakala bakinya disimpan untuk kajian akan datang. – AFP

See author's posts


Pembaharuan cukai cetus protes berdarah

BOGOTA: Penunjuk perasaan menggesa demonstrasi besar-besaran setelah 19 orang maut dan lebih dari 800 cedera dalam pertempuran selama lima hari demonstrasi menentang cadangan pembaharuan cukai kerajaan pada Isnin lalu.

Pejabat ombudsman hak asasi manusia Colombia mengatakan 18 orang awam dan seorang polis maut dalam keganasan semasa tunjuk perasaan yang bermula di seluruh negara pada 28 April lalu, sementara 846 orang termasuk 306 orang awam cedera.

Pihak berkuasa menahan 431 orang dan kerajaan mengerahkan tentera di bandar yang paling teruk terjejas.

Beberapa Badan Bukan Kerajaan (NGO) juga menuduh polis menembak orang awam.

Pada Ahad lalu, Presiden Ivan Duque memerintahkan cadangan pembaharuan cukai ditarik daripada Kongres yang mana ia sedang diperdebatkan sekali gus mencetuskan rusuhan.

Sementara itu, Menteri kewangan Colombia, Alberto Carrasquilla mengundurkan diri dengan mengatakan dalam sebuah kenyataan bahawa kehadirannya yang berterusan akan menyulitkan untuk membangun konsensus yang diperlukan dengan cepat dan cekap untuk cadangan reformasi baharu pada Isnin lalu.

Carrasquilla dengan cepat digantikan ahli ekonomi, Jose Manuel Restrepo yang sebelumnya merupakan Menteri Perdagangan.

Walaupun penarikan Rang Undang-Undang (RUU) itu yang dikatakan oleh para penunjuk perasaan akan membuat Colombia menjadi lebih miskin lebih-lebih lagi ketika wabak Covid-19 melanda, manakala sebuah kumpulan payung yang dikenali sebagai Jawatankuasa Rusuhan Nasional meminta demonstrasi baharu pada hari ini (5 Mei).

“Orang-orang di jalanan menuntut lebih banyak daripada penarikan reformasi cukai,” katanya dalam satu kenyataan.

Duque yang mengalami penurunan sokongan hingga 33 peratus menggelar ‘vandalisme’ penunjuk perasaan ketika negara itu berdepan gelombang pandemik kedua yang memudaratkan.

Bagaimanapun, puluhan orang keluar di jalanan pada Isnin lalu melakukan tunjuk perasaan di ibu kota Bogota, kota barat laut Medellin, Cali di barat daya dan Barranquilla di utara.

Sebilangan besar demonstrasi yang bermula sejak 28 April lalu lalu bermula secara damai sebelum terjadi pertembungan antara penunjuk perasaan dan pasukan awam.

Menteri Pertahanan Diego Molano mendakwa kekerasan itu direncanakan, diatur, dibiayai oleh pembangkang Angkatan Bersenjata Revolusi Colombia (FARC) dan anggota Tentera Pembebasan Nasional (ELN).

Terdahulu, FARC pemberontak kiri menandatangani perjanjian damai dengan pemerintah pada 2016 untuk mengakhiri konflik lebih dari setengah abad menjadikan ELN sebagai kumpulan gerila terakhir di negara ini. -AFP

See author's posts


DUN: Perlindungan sosial, 10 program jaringan keselamatan

KUCHING: Kerajaan Sarawak komited untuk memperkukuh perkhidmatan sosial dan meningkatkan perlindungan sosial dengan terus melaksanakan 10 program jaringan keselamatan.

Premier Sarawak, Datuk Patinggi Tan Sri Abang Johari Tun Openg berkata program itu bagi membolehkan rakyat di negeri ini berhadapan dengan kesusahan hidup.

“Menerusi program-program ini, RM52 juta akan disediakan untuk bantuan kebajikan seperti Bantuan Am dan Bantuan Bencana, manakala RM21 juta disediakan untuk Program Air Percuma.

“Selain itu, RM15 juta untuk Bantuan Penjagaan Selepas Bersalin, RM12 juta untuk Kad Emas Kenyalang (KGC) sebagai bantuan ihsan kematian untuk 4,000 waris warga emas berumur 60 tahun ke atas dan RM10 juta untuk Kumpulan Wang Wakaf Sarawak.

“Sementara itu, RM10 juga disediakan untuk bantuan kewangan bagi caj sambungan elektrik, RM 4.2 juta sebagai Geran Khas untuk Kasih Suri Keluarga Malaysia, RM3.75 juta untuk Program Memperkasa Isi Rumah Berpendapatan Rendah (e-Life).

“RM3.5 juta disediakan untuk program kesedaran dan intervensi untuk program kesejahteraan masyarakat manakala RM2 juta untuk Bantuan Pesakit Buah Pinggang (BPBP) bagi membantu pesakit buah pinggang,” katanya ketike membantang usul Belanjawan Sarawak 2023 pada sidang Dewan Undangan Negeri (DUN), hari ini.

Menurut Abang Johari, selain menyediakan bantuan kewangan itu, kerajaan negeri juga akan menyediakan peruntukan untuk menubuhkan pusat-pusat komuniti yang kurang bernasib baik.

Justeru, RM500,000 diperuntukkan bagi penubuhan Pusat Selamat untuk gelandangan dan komuniti terlantar di Bintulu dan Miri serta sebuah pusat perlindungan transit untuk memberi bantuan dan perlindungan dalam kalangan individu dan keluarga yang terlibat dalam masalah sosial.

Selain itu, RM500,000 untuk kerja-kerja awal penubuhan Pusat Komuniti Keperluan Khas (SNCC) yang berfungsi dengan baik dan sehenti untuk komuniti berkeperluan khas.

Sementara itu, RM2.2 juta untuk menubuhkan Pusat Sokongan Sosial Komuniti (CSSC) yang berfungsi sebagai pusat sehenti untuk isu sosial, masalah dan campur tangan untuk keluarga yang kurang bernasib baik.

Oleh RYNNA SHA’ERRA

See author's posts


‘Sia Sitok Sarawak’ tawar pakej pelancongan menarik

KUCHING: Kempen pelancongan intra negeri ‘Sia Sitok Sarawak’ menghidangkan tawaran menarik untuk pakej percutian kepada golongan barisan hadapan yang berjuang memerangi Covid-19 selama ini.

Menteri Pelancongan, Kesenian dan Kebudayaan, Datuk Abdul Karim Rahman Hamzah berkata kempen yang dilancarkannya semalam akan mengutamakan penyertaan daripada golongan pejuang itu sebagai penghargaan atas usaha keras mereka selama ini.

“Kempen ini pertama kali akan dibuka kepada pejuang barisan depan dan pekerja bantuan Sarawak Covid-19 seperti kakitangan perubatan, polis, tentera, Jawatankuasa Pengurusan Bencana Sarawak (SDMC), RELA, APMM dan lain-lain yang layak untuk diberi keutamaan sebagai penghargaan atas kerja keras mereka, meletakkan nyawa mereka untuk membantu membendung penyebaran wabak itu,” katanya.

Abdul Karim berkata demikian semasa melancarkan Kempen Sia Sitok Sarawak 2020 di sebuah hotel terkemuka di sini semalam.

Pada masa sama, Abdul Karim memberitahu kempen ini juga ditawarkan kepada semua rakyat Sarawak dan bukan rakyat Sarawak yang tinggal di negeri ini tetapi dengan izin kerja untuk menikmati produk pelancongan yang menarik dengan harga ‘durian runtuh’.

“Saya sangat gembira untuk mengumumkan pelancaran Kempen Sia Sitok yang dirancang dengan rapi oleh Lembaga Pelancongan Sarawak (STB) dengan Persekutuan Pelancongan Sarawak (STF),” ujarnya.

Tambah Abdul Karim, kempen berkenaan menawarkan pelbagai pakej menarik untuk mengunjungi sebanyak 30 destinasi di seluruh Sarawak dengan potongan harga sehingga 50 peratus agar mampu menghidupkan kembali industri tempatan.

“Kerajaan negeri memberi subsidi kepada pakej yang ditawarkan hanya untuk rakyat Sarawak sebagai insentif agar mereka menyokong industri pelancongan tempatan,” jelasnya.

Justeru itu, Abdul Karim mendedahkan kempen Sia Sitok Sarawak itu mengikut perancangan hanya bermula dari 15 Julai hingga 15 Oktober namun berikutan pandemik ia terpaksa bermula sekarang dan akan dilanjutkan sehingga Disember nanti.

“Kempen ini merangkumi lawatan, dan aktiviti menarik di Kuching, Sibu, Mukah, Bintulu, Miri dan Mulu yang merangkumi lawatan sehari dan lawatan semalam serta perjalanan beberapa hari termasuk penginapan dan makanan,“Berikutan perjalanan antara zon telah dibenarkan, saya percaya ini adalah masa yang paling sesuai untuk anda dan keluarga merancang perjalanan singkat di sekitar Sarawak, melawat tempat yang tidak pernah anda terokai sebelumnya untuk mencipta kenangan bersama,” jelasnya.

Menerusi kempen ini, Abdul Karim mengakui bakal merangsang ekonomi pemain industri tempatan sekali gus melonjak ekonomi Sarawak pasca Covid-19.

Abdul Karim mengakui fenomena pandemik yang kini dalam kawalan, kementeriannya sudah memulakan langkah untuk memulakan semula industri pelancongan di Sarawak dengan memfokuskan kepada pelancongan domestik.

Untuk maklumat lebih lanjut, layari https://sarawak.travel/explore-all dan untuk tempahan, lawati https://siasitoksarawak.rezgo.com/.

Oleh Diyana Samsuddin

See author's posts


Tiada kes positif dilaporkan semalam

KUCHING : Sarawak tidak mencatatkan sebarang kes baharu positif Covid-19 semalam menjadikan jumlah keseluruhan kes positif di Sarawak kekal sebanyak 557 kes.

Timbalan Ketua Menteri, Datuk Amar Douglas Uggah Embas berkata, terdapat satu kes baharu yang telah sembuh dan discaj dari Hospital Umum Sarawak (HUS).

“Ini menjadikan jumlah keseluruhan kes positif Covid-19 yang telah sembuh dan discaj seramai 534 orang atau 95.87 peratus.

“Sementara itu, seramai 18 orang yang disyaki (PUI) baharu dilaporkan dan lapan kes masih menunggu ujian makmal,” katanya pada sidang media harian perkembangan Covid-19 di Kompleks Dewan Undangan Negeri (DUN) Lama di sini semalam.

Menurut Uggah, seramai 98 orang di bawah pengawasan (PUS) telah mendaftar masuk di hotel untuk menjalani kuarantin, menjadikan jumlah keseluruhan PUS di 15 buah hotel adalah seramai 679 orang.

Manakala seramai 16,051 PUS pula telah tamat menjalani tempoh kuarantin.

Semalam, sebanyak 18 lokasi operasi nyahcemar telah dilakukan oleh Jabatan Bomba dan Penyelamat Malaysia (JBPM) Sarawak menjadikan bilangan kumulatif di Sarawak adalah sebanyak 1,045 lokasi.

Sementara itu, Kementerian Kerajaan Tempatan dan Perumahan Sarawak telah menjalankan operasi nyahcemar di 36 lokasi.

Oleh Sheila Zaidi

See author's posts


Jupiter ranum di laman Peter Wee

MENIKMATI buah anggur segar tanpa perlu membeli dari pusat-pusat membeli-belah adalah satu kepuasan bagi seorang wartawan akhbar Sin Chew Daily.

Peter Wee,50, kini mampu tersenyum selepas usahanya menanam tumbuhan itu kini menjadi dan mengeluarkan buah yang segar, manis dan sihat untuk keluarganya.

Beliau telah lama mempelajari teknik penanaman anggur dan menanam pelbagai jenis anggur di sekitar kawasan rumahnya di Jalan Tebu, Teku.

“Antaranya ialah anggur Isabella Madu (anggur hitam), IAC (anggur hijau), Seedless, Alphonso, Kyoho, anggur kuning, Belgia/Riparia/Shine Muscat /Red Master,” jelasnya kepada pemberita hari ini.

Peter  mula menanam 10 anak pokok anggur jenis Jupiter sejak Perintah Kawalan Pergerakan (PKP) tahun lepas, selain 11 anak pokok anggur Jing Xiu.

“Anggur Jupiter adalah mahal, dalam pasaran kini setiap anak pokok anggur tersebut mencecah RM100 hingga RM150. Saya membeli anak pokok anggur ini dari Kuching, Sabah dan Semenanjung Malaysia,” ujarnya.

Katanya, tanaman anggur jenis Jupiter paling cepat mengeluarkan bunga dalam tempoh setengah tahun dan paling lambat satu tahun ataupun satu dua bulan.

“Ia bergantung kepada penjagaan kita, jika kita pandai menjaganya ia akan cepat membesar, sihat dan cepat mengeluarkan bunga. Tanam anggur banyak teknik mesti dipelajari, ada orang tidak pandai tanam dan jaga sampai dua hingga tiga tahun pun tidak keluar bunga.

“Anggur Jupiter keluar bunga dan buah paling cepat dalam dua hingga tiga bulan dan paling lambat masak dalam 120 hari,” ujarnya.

Peter memberitahu, aspek penjagaan, pembajaan dan penyiraman memainkan peranan penting untuk menjadikan buah anggur yang ditanam menjadi manis.

“Jika mahu buah lebih manis, semasa buahnya dalam proses menukar warna, kita bagi baja manis.

“Ataupun bagi buah anggur lambat masak dengan menutup buahnya dengan kertas untuk mengelakkan daripada terkena cahaya matahari. Sebab jika terkena cahaya matahari, buah anggur akan cepat masak,” ujarnya lagi.

Katanya, mula-mula tanam anggur untuk tujuan kegunaan keluarga sahaja, tapi kini ramai pelanggan mencari untuk membeli anak pokok anggur.

“Ada juga yang hendak membeli buah anggur daripada saya. Tapi buat masa ini, buah anggur belum dapat jual kerana untuk kegunaan keluarga pun masih belum mencukupi.

“Tunggu saya sudah tanam banyak suatu hari nanti kemungkinan bolehlah menjual buahnya,” ujar beliau.

Dari tahun lepas, katanya, ramai orang ingin datang ke rumahnya untuk melawat dan belajar teknik penanaman anggur, tapi beliau terpaksa menolak berikutan negara ini masih berdepan cabaran pandemik Covid-19.

“Jabatan Pertanian dahulu pernah memberitahu ingin membantu saya membina rumah hijau, tapi hingga sekarang masih belum, mungkin mereka sedang mencari cara untuk membantu, selain  cabaran Covid-19.

“Selain minat, tanaman anggur ini bagaikan aktiviti senaman dan baik untuk kesihatan. Saya tanam anggur kerana ingin makan anggur segar dan lebih sihat,” kata beliau.

Oleh AKUN GIMAN

See author's posts


Agong, Raja Permaisuri Agong berkenan tunai solat hajat

KUALA LUMPUR:  Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Hajah Azizah Aminah Maimunah Iskandariah berkenan menunaikan solat sunat hajat di Istana Negara semalam bagi mendoakan keselamatan rakyat Palestin.

Keberangkatan tiba Seri Paduka berdua di Surau Utama Istana Negara pada 7.30 malam, diiringi Datuk Pengelola Bijaya Diraja Istana Negara Datuk Ahmad Fadil Shamsuddin.

Solat sunat hajat itu dipimpin oleh Penolong Pegawai Agama Istana Negara Mohd Zuhairee Mohd Yatim dan disertai 40 anggota jemaah yang terdiri daripada pegawai serta petugas Istana Negara.

Solat sunat berkenaan, selepas solat Maghrib berjemaah, dilaksanakan mengikut garis panduan ketat Perintah Kawalan Pergerakan (PKP) yang ditetapkan Majlis Keselamatan Negara (MKN) termasuklah penjarakan fizikal serta pemakaian pelitup muka ketika solat.

Terdahulu, Al-Sultan Abdullah menitahkan masjid dan surau seluruh negara, serta rakyat di kediaman sendiri, untuk mengadakan solat sunat hajat dan doa selamat bagi memohon ihsan daripada Allah SWT untuk memelihara kesejahteraan rakyat Palestin daripada niat jahat rejim Israel.

— Bernama

See author's posts


Teruja kembali beraksi

PEMAIN Chonbori FC Junior Eldstal, gembira untuk kembali menyertai Harimau Malaya, selepas hampir lima tahun tidak menyarung jersi pasukan kebangsaan sejak 2016.

Pemain kelahiran Malaysia-Sweden mengakui, yang beliau amat gembira kerana berpeluang bermain dan berharap dapat menikmatinya dalam kelayakan Piala Dunia 2022/ Piala Asia 2023 di Dubai, Emiriah Arab Bersatu (UAE).

“Hampir lima tahun saya tidak bermain bersama pasukan kebangsaan. Ia satu perasaan yang bagus untuk kembali.

“Tempoh hari jurulatih Tan Chen Hoe beri saya bercakap di hadapan pemain, untuk berikan motivasi kepada mereka bagaimana saya berjaya kembali selepas berehat dua tahun, dan dapat bermain untuk kejohanan kelayakan ini, yang merupakan satu saat yang istimewa untuk saya,” katanya dalam sidang media secara maya semalam.

Kali terakhir Junior yang pernah alami kecederaan ‘slip-disk’ bermain untuk pasukan kebangsaan ialah pada Jun 2016, ketika Harimau Malaya seri 1-1 ketika bertemu Fiji dalam perlawanan persahabatan.

Bekas pemain pasukan Johor Darul Ta’zim (JDT) itu berkata, beliau telah lihat banyak perubahan dan cara diambil dalam pasukan Harimau Malaya masa kini, berbanding ketika bermain dahulu, dan memuji kemahiran pengurusan Cheng Hoe dan hubungan baik sama ada di atas dan di luar padang.

“Sebelum ini beliau (Cheng Hoe) cuma penolong jurulatih kepada bekas jurulatih Datuk K. Rajagobal. Saya tidak pernah ikuti kepimpinan beliau sebelum ini, dan saya dapat lihat yang Cheng Hoe suka kepada permainan menyerang,” katanya.

Pemain berusia 29 tahun ini berkata, Cheng Hoe sering mengingatkan pemain untuk tidak takut dengan pasukan lain, dan tidak hanya menunggu tetapi cuba menyerang, terutamanya pada pertemuan persahabatan menentang Bahrain, dan perlawanan kelayakan ini.

Sementara itu, pemain tengah yang juga boleh bermain di pertahanan berkata, terpulang kepada jurulatih untuk menyenaraikan beliau dalam kesebelasan utama, bagi mengisi kekosongan ditinggalkan Mohd Shahrul Mohd Saad yang terpaksa diketepikan akibat kecederaan lutut, dan Brendan Gan yang digantung dalam perlawanan menentang UAE.

Sementara itu, Junior memberitahu yang beliau suka meluangkan masa dengan pemain muda seperti Luqman Hakim Shamsudin (KV Kortrijk) dan Arif Aiman Mohd Hanapi dari JDT, dan berkongsi petuanya terutamanya skil kepimpinan bagi membantu kedua mereka untuk cemerlang di masa hadapan.

“Saya selalu duduk dengan Luqman dan Arif Aiman ketika makan tengah hari dan makan malam, dan memberitahu mereka mengenai kepimpinan dan cara yang betul untuk menjaga tubuh mereka,” katanya.

Malaysia akan menentang Bahrain dalam perlawanan persahabatan antarabangsa Tier 1 di Stadium Nasional Bahrain dai Riffa pada Jumaat, sebelum bertemu UAE pada 3 Jun, Vietnam (11 Jun) dan Thailand (15 Jun) bagi menamatkan perlawanan Kumpulan G untuk kejohanan kelayakan itu.-Bernama

See author's posts


Kerajaan sedia kongsi langkah rangsangan bersasar

KUALA LUMPUR: Kerajaan bersikap terbuka mengenai langkah rangsangan bersasar sekiranya situasi memerlukan, kata Menteri Kewangan Tengku Datuk Seri Zafrul Abdul Aziz.

Beliau berkata buat masa ini tiada sebarang rancangan untuk mewujudkan pakej rangsangan yang lain.

“Kerajaan akan memantau situasi ekonomi dan sekiranya perlu kita akan menyediakan lebih banyak bantuan bersasar,” katanya dalam wawancara bersama Bernama dan TV3.

Pada masa ini, Pakej Rangsangan Ekonomi Prihatin Rakyat (PRIHATIN) dan Pelan Jana Semula Ekonomi Negara (PENJANA), yang dijangka menyumbang lebih tiga peratus kepada pertumbuhan Keluaran Dalam Negara Kasar (KDNK) 2020, masih dijalankan dan pelaksanaannya dipantau rapat.

“Bagaimanapun, jika ada segmen masyarakat tertentu yang memerlukan bantuan, kita akan terus memberikannya. Kementerian ini dan Kabinet kerap turun padang untuk memahami apa yang sedang berlaku, seandainya memang ada keperluan untuk membantu rakyat, kita akan bersedia,” katanya.

Tengku Zafrul berkata masih terdapat ruang untuk inisiatif bersasar.“Seperti yang saya katakan sebelum ini, rancangan untuk menaikkan had hutang statutori Malaysia kepada 60 peratus daripada KDNK berbanding 55 peratus merupakan sebahagian suntikan langsung kerajaan bernilai RM45 bilion ke dalam PRIHATIN serta PENJANA, dan menjelang akhir tahun ini nisbah hutang akan sedikit melebihi 55 peratus.

“Ini bermakna masih ada ruang untuk sebarang rangsangan bersasar sekiranya perlu,” katanya.

Beliau berkata kerajaan mahu memastikan defisit belanjawan dihadkan di antara 5.8 peratus dengan 6.0 peratus.

Pakej PRIHATIN dan PENJANA keseluruhannya bernilai RM295 bilion, dengan RM45 bilion merupakan dalam bentuk suntikan fiskal langsung oleh kerajaan.

Gabenor Bank Negara Malaysia, Datuk Nor Shamsiah Mohd Yunus berkata menaikkan paras hutang semasa krisis bukan sesuatu yang baharu memandangkan Malaysia pernah mengambil tindakan yang sama sebelum ini.

Sebagai rekod, nisbah hutang kepada KDNK Malaysia adalah 80.7 peratus pada 1990 sebelum turun kepada 31.8 peratus pada 1997.

Ia kemudian meningkat kepada 41.4 peratus pada 2001 dan seterusnya naik kepada 52.8 peratus pada 2009, sebelum nisbah itu kekal di atas paras 50 peratus bagi tempoh 2009 hingga 2018.

“Peningkatan itu bersifat sementara dan BNM serta kerajaan mempunyai kapasiti. Kadar faedah kita telah dikurangkan jadi pinjaman kini lebih murah, jadi nisbah pembayaran balik hutang juga akan berkurangan,” katanya pada Khamis lepas semasa taklimat untuk kalangan editor kanan.

Beliau berkata Malaysia tidak pernah mengalami kesulitan untuk membayar balik hutangnya yang sebahagian besar adalah dalam denominasi ringgit.

Mengenai Belanjawan 2021, Tengku Zafrul berkata Kementerian Kewangan (MoF) giat mengadakan libat urus dengan perniagaan, rakyat serta pertubuhan bukan kerajaan.

“Perbincangan itu setakat ini adalah mengenai langkah bagi mengubah model perniagaan dalam menghadapi cabaran akibat pandemik COVID-19. Antara bidang penting untuk negara melangkah maju ialah modal insan dan teknologi,” katanya.

Belanjawan 2021, yang dijadualkan dibentangkan di Parlimen pada 6 Nov ini, menyasarkan usaha merancakkan kembali ekonomi di samping memulihkan keyakinan pelabur dan pengguna dalam usaha memacu ekonomi.

BNM telah menyemak unjuran pertumbuhan KDNK 2020 Malaysia kepada -5.5 hingga -3.5 peratus berbanding -2.0 hingga 0.5 peratus sebelum ini.

Ia juga menjangkakan ekonomi Malaysia mencatatkan pemulihan setelah mengalami impak buruk Covid-19 dan merekodkan pertumbuhan 5.5 peratus hingga 8.0 peratus pada 2021.- Bernama

See author's posts


BBP Sarikei jalankan operasi sanitasi bas

EARL ANEK

SARIKEI: Seramai 36 pelajar Institusi Pengajian Tinggi (IPT) tiba di Dewan Suarah Sarikei pada malam kelmarin dan awal pagi semalam.

Kesemua pelajar tersebut dihantar balik menggunakan dua buah bas dari Kuching.

Dari jumlah tersebut, 19 pelajar tiba di Dewan Suarah Sarikei menggunakan sebuah bas pada jam 10 malam kelmarin dan 17 pelajar lagi pada jam 1.30 pagi semalam.

Ketua Balai Bomba dan Penyelamat (BBP) Sarikei, PPgB Mahmudin Narudin berkata, pihak bomba menjalankan operasi sanitasi bas tersebut setibanya di Dewan Suarah Sarikei.

“Bas pertama tiba pada jam 10 malam dan operasi sanitasi dilakukan di dalam bas, ruang tempat barang, papan pemuka bas dan tempat menyimpan barang di bawah dan di bahagian luar bas.

“Seramai empat anggota bomba bertugas menjalankan operasi sanitasi yang diketuai PBK II Bakar Ujang,” katanya.

Beliau berkata demikian ketika dihubungi pemberita, pagi semalam.Tambahnya, bas kedua yang tiba pada jam 1.30 pagi semalam turut disanitasi setibanya di Dewan Suarah Sarikei.

Agensi penguatkuasa yang turut berada di Dewan Suarah Sarikei ialah Kementerian Kesihatan Malaysia (KKM), PDRM, RELA, kakitangan pejabat daerah dan kakitangan Dewan Suarah Sarikei.

See author's posts


Beri perhatian pembangunan di Sarawak

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah mahu kerajaan terus menggiatkan usaha dan inisiatif bagi merapatkan jurang pembangunan dan ekonomi antara negeri dan wilayah.

Usaha berkenaan merangkumi peningkatan mobiliti rakyat dengan menambah baik rangkaian dan infrastruktur asas serta sistem pengangkutan.

Seri Paduka bertitah bagi meningkatkan kesejahteraan rakyat dan merapatkan jurang pembangunan di Sabah dan Sarawak, kerajaan mengambil langkah menerusi pelaksanaan projek infrastruktur kritikal di kedua-dua negeri berkenaan.

“Beta berharap rakyat di Sabah dan Sarawak akan dapat menikmati jaringan perhubungan dan kemudahan yang berkualiti dan lebih baik,” titah Yang di-Pertuan Agong dalam Titah Diraja Istiadat Pembukaan Penggal Ketiga Parlimen ke-14 di Dewan Rakyat, semalam.

Selain pembangunan infrastruktur di kedua-kedua negeri itu, Seri Paduka bertitah kerajaan perlu turut memberi perhatian terhadap kawasan pedalaman di Semenanjung terutamanya di penempatan masyarakat Orang Asli.

Merujuk data terkini yang menunjukkan lebih dua pertiga rakyat Malaysia tinggal di bandar, Al-Sultan Abdullah bertitah kesejahteraan masyarakat khususnya golongan B40 dan M40 serta belia di bandar perlu dipertingkatkan meliputi usaha pemilikan rumah menerusi dasar perumahan mampu milik dan skim sewa milik.

“Sebagai kerajaan yang prihatin, kos sara hidup rakyat akan terus ditangani dengan sebaik mungkin,” titah Seri Paduka.

Menyentuh tentang iltizam kerajaan untuk meningkatkan akses perkhidmatan kesihatan yang saksama kepada rakyat, Seri Paduka bertitah perkhidmatan kesihatan akan diperkasa dengan menjurus kepada pencegahan dan perawatan secara holistik kepada masyarakat luar bandar, Orang Asli serta peribumi di Sabah dan Sarawak.– BERNAMA

See author's posts


Sembilan persatuan,terima geran MRP

KUCHING: Sebanyak sembilan persatuan dan badan bukan kerajaan (NGO) menerima geran Projek Kecil Luar Bandar (MRP) dengan jumlah keseluruhan sebanyak RM220,000.

Simbolik penyerahan geran telah disempurnakan oleh Timbalan Ketua Menteri, Datuk Amar Awang Tengah Ali Hasan di pejabatnya di Wisma Sumber Alam, semalam.

Menurut Datuk Amar Awang Tengah yang juga Menteri Sumber Asli Dan Pembangunan Bandar II, beliau menerima peruntukan tambahan daripada Ketua Menteri, Datuk Patinggi Tan Sri Abang Johari Tun Openg memandangkan masih banyak pemohonan diterima.

“ Ketua Menteri memberi peruntukan tambahan kepada saya dan sepatutnya geran ini dilepaskan tahun lepas.

“Menjalankan kegiatan-kegiatan sosial dan juga untuk menjalankan aktiviti-aktiviti untuk ahli-ahli mereka,” jelasnya.

Antara persatuan dan NGO yang menerima geran tersebut ialah Kelab Sukan dan Rekreasi MINTRED, Kelab Kebajikan Sosial dan Rekreasi MUDeNR, Kelab Sosial dan Sukan, Jabatan Tanah dan Survei, Lembaga Amanah Kebajikan Islam Serian, Persatuan Sukan Petanque Bahagian Kuching, Persatuan Taekwando Negeri Sarawak, Kelab JPJ Kuching dan Samarahan (KUSMA), Dewan Usahawan Bumiputera Sarawak dan Surau An-Nur JPJ Negeri Sarawak.

Oleh NUR AIN OTSMAN

See author's posts


Putra Sabah tidak bertanding PRN Sabah

KUALA LUMPUR: Parti Bumiputera Perkasa Malaysia (Putra) Sabah tidak akan bertanding pada pilihan raya negeri (PRN) Sabah nanti, kata Pengerusi dan Ketua Penyelaras Putra negeri Jeffrus Maimin Rijan.

Menurutnya, walaupun ada pemimpin bahagian yang sedia bertanding, namun mesyuarat perhubungan parti berkenaan yang diadakan Sabtu lepas di Kota Kinabalu dengan dihadiri oleh 18 ketua bahagian, telah memutuskan perkara itu demi strategi masa depan Putra Sabah.

“Bertanding adalah untuk menang dan bukan untuk kalah. Untuk menang mesti cukup syarat-syaratnya. Bertanding sekadar menguji pengaruh bukanlah langkah yang bijak.

“Ia memberi impak yang tidak baik dari segi persepsi rakyat, manakala kekalahan adalah kerana persediaan yang belum mantap untuk sebuah parti yang baharu lahir,” katanya dalam kenyataan di sini semalam.

Katanya, Putra Sabah turut mengambil ketetapan untuk bersikap berkecuali serta tidak akan menyokong parti politik yang bertanding, selain pimpinan Putra juga tidak dibenarkan menggunakan nama dan jawatan dalam parti itu untuk membantu kempen mana-mana calon pada PRN itu nanti.

Beliau berkata, Putra Sabah seiring dengan Putra Pusat iaitu untuk memberi tumpuan kepada pengukuhan penubuhan struktur organisasi Putra peringkat bahagian, cawangan dan sayap bagi menghadapi Pilihan Raya Umum (PRU) Ke-15. – Bernama

See author's posts


Manah leka, enda ngemediska pending ninga

PENULIS nasit bendar bisi awak betemu sereta berandau enggau penulis leka lagu, pemain gitar sereta penanyi Isa Lee apin lama.

Chukup andal ati meh ninga pengajar nya ke ngembuan degree dalam musik udah bisi ngerikut lagu benama Tuai Pengerindu. Chukup manah leka iya laban orang ngaga leka iya endang sigi tebilang baka pengajar Jimbun Tawai enggau Harolds Unsie enggau Isa Lee empu. Puji besai ngagai pengajar Isa Lee.

Taja pia, agi mayuh bala peninga mengkang enda puas ati ninga leka tauka lirik dalam sekeda lagu artis rekoding bukai. Lebuh berandau mayuh bala ari Saratok, Sibu enggau Kanowit dulu ari tu, mayuh sida madah agi mayuh penanyi baru (aku enggai nyebut nama) endang sebarang embal, tauka seneka ati ngaga leka. Lirik lagu bakanya patut digaga manah agi awakka nyamai, ngena sereta nyemetak didinga.

ENDA BEDULIKA RETI

Asal iya setimbal, munyi ti ngena aja, laban mayuh peninga nadai entu bedulika reti enggau pengena leka lagu nya. Mayuh ga lagu ngena jaku tauka leka diambi ari jaku Melayu tajapan endang bisi jaku nya empu dalam jaku Iban. Ambika banding leka tauka lirik baka ‘syurga’ patut iya ‘serega’, ‘dunia’ patut iya ‘dunya’, jaku ‘cinta’ nadai dalam jaku Iban tang tau ngena ‘penyayau’ tauka ‘pengerindu’. Nadai mega jaku kitai Iban baka ‘paling’ tang bisi dikena sekeda penanyi dalam leka lagu sida. Mayuh agi leka bukai dikena awakka setimbal lalu kena ngenyukupka sada lagu siti-siti.

Laban nadai orang tauka kuasa nyemetak ditaga kena meresa, napis lalu nentu pengena enggau pemetul leka lagu, nya alai lebuh lagu nya dirikot sereta dipasang ba radio tauka dimain peninga, dia deh sekeda leka lagu nya berupai enda ngena, enda betul dikena sereta enda manah reti tauka ngemai reti ti negatif.

Jauh dulu ari penulis bisi berandau enggau penanyi ke begelar Mama Rock, iya nya Rosiana Urai, ke mega tukay studio rekoding Urai Productions di Sibu.

NUMBAS PENGENA

Urai madah, bisi sekeda lagu Iban baru diatu ngemai reti ti numbas iya pengena, iya nya tau dikumbai kitai ‘negatif’ taja pan jaku dikena nya nadai salah.

“Ambika banding, bisi leka lagu ti madah indu nya enggai pulai puang, enggai pulai nadai utai ulih. Reti nya bisi negatif, laban indu nya enda tau enda bulih utai…lalu nama utai nya, kitai empu nemu nyagam reti nya,” ku Urai bejaku enggau penulis sereta madahka diri, taja pan ukai bansa Iban, tang mereti bendar pasal jaku Iban.

“Leka lagu kitai enda patut nyilup reti ti enda manah, laban taja pan leka jaku nya setimbal, tang ukai reti semua jaku nya ngena magang, lalu kami penanyi kala mega dikompelin tauka dibantah ulih bala peninga laban ngena leka lagu ti ngemai reti ti enda manah, iya nya reti ti negatif,” ku Urai ke lama udah tebilang enggau mayuh lagu, nyengkaum Lauk Kitai, Agi Bisi Tedai Pengerindu sereta enggau mayuh lagu bukai kelimpah ari ke nyapu menang semua kategori lagu Orang Ulu ba semekih Dayak Music Awards (Dama) 2008 ba Hotel Crowne Plaza Riverside, enggau Anugerah Muzik Dayak (AMD) 2010 di BCCK suba.

Iya mega bisi dikangau merindang bala mayuh ba pengerami renggat penudi AMD 2012 di Unimas. Taun 2016 ba pengerami ke sebaka Urai nadai dipeda enggau. Nya meh taun penudi AMD diatur.

“Kekadang ukai salah penanyi tang penyalah tauka penyaru orang ke ngaga leka lagu nya, laban komposer lirik ke ngaga lagu, ukai penanyi. Bala kami penanyi mina belagu aja,” ku Urai taja pan madah iya empu mayuh ngaga leka lagu ka iya empu enggau sekeda penanyi bukai, kelebih agi penanyi Orang Ulu.

SETUJU PENEMU

Penemu Urai tu mega disetuju penanyi veteran Datin Senorita Linang lebuh ditanya penulis senentang penemu diri apin lama.

Tuai Gerempung Artis enggau Pemusik Dayak (DAMA) Datuk Snowdan Lawan ke mega nyadi Sapit Menteri Lumba enggau Main mega sama setuju enggau penemu seduai nya tadi.

“Leka lagu ti enda manah reti tauka negatif tau ngemaruhka lagu Iban. Bala penanyi patut nyeliahka diri ari ngena leka ti bakanya. Mayuh jaku ti manah patut dikena ari ti ngena leka negatif, leka mai reti kurang meruan,” ku Snowdan lebuh ditanya Sada Sarawak penemu iya empu dulu ari tu.

Kelimpah ari nya Snowdan mega bisi ditanya senentang ulah nyelak tiru tauka ‘chelak tiru’ dalam industri musik Dayak, kelebih agi musik Iban.

“Agi mayuh bendar orang ke ngaga salin VCD tauka CD ari original enggau nadai pemendar laban sida keran deka ngulihka untung jampat sereta ungkup ka sida empu aja.

“Pekara tu ukai mina ngemai pengerusak ngagai industri tang nadai ulih ngenataika untung ti chukup ngagai bala penanyi ke ngelamatu udah bebendar ngemansangka diri,” ku Snowdan.

“Ngambika industri musik Dayak terus maju sereta meri penguntung ngagai artis, ulah nyelak rumpak patut diketuka diatu,” ku Snowdan ti mega Kaban Kunsil Nengeri (ADUN) Balai Ringin.

NAGANG ULAH CHELAK RUMPAK

Sebedau tu Sada Sarawak kala mantaika ripot pasal sekeda bala artis Iban ke sama sepenemu enggau Snowdan dalam pekara nyelak rumpak tu.

Penanyi enggau tukay studio rekoding lagu Iban Jennarino Jeraki bisi betemu enggau Sada Sarawak dulu ari tu, mega madah ulah nyelak tiru VCD album lagu Iban siti penanggul besai dalam dagang industri musik Iban. Pengawa orang ke mina berundingka diri empu deka ngambi untung jampat nya balat bendar ngerusak dagang nyual album VCD lagu Iban.

Jennarino ke begulai enggau indai tuai iya Jenny Tan (JT) sama ngempu Golden Pearl Recording Studio (GPRS) di Kuching ditu madah sida keran bendar deka ngemunaska ulah orang ke bakanya, tang nadai tentu jalai laban ukai siku dua aja.

“Diatu dagang kami berupai bendar surut bebanding enggau dua tiga taun ke udah. Enti suba, kami senang aja nyual siti album ngagai lima enam ribu, diatu ngagai tiga ribu siti album pan pedis,” ku iya lebuh betemu enggau Sada Sarawak dulu ari tu.

Penemu tu mega disetuju siku agi penanyi enggau tukay studio rekoding ari Sibu, iya nya Cikgu Lembat Imban ti dikelala agi enggau nama Embat Lala, iya nya orang ti ngempu Panggau Buluh Pengerindu (PBP) Studio Productions.

Iya ngarapka Tuai DAMA Snowdan enggau bala komiti lengkas mutarka sekeda pekara ti nekul pemansang industri musik Dayak.

Kerekai musik kitai Dayak diatu, ku Embat, sigi udah meraka garis menua ngagai Brunei, Semenanjung lalu anang nyebut agi ngagai Kalimantan laban bala Dayak di menua nya endang udah maju dalam industri musik sida kelimpah ari ke bisi lebih ari lapan juta raban bansa Dayak di Kalimantan Barat.

“Nya alai nadai kebuah bala artis kitai enda ulih idup senang lantang ari untung ulih sida ari musik enggau lagu sida enti penyakit riman nyelak tiru tu ulih diputarka,” ku Embat lebuh berandau enggau penulis dulu ari tu.

Ngambika bala pemacha nemu, DAMA udah mujur deregister dalam taun 2010 suba lalu udah ngatur empat iti AMD, iya nya dalam taun 2010, 2012 2014 enggau taun 2016 suba. Enti nitihka ba taun 2018 suba endang seiti agi AMD tang bisi penanggul mimit ngujungka iya enda nyadi. Lalu kenyau ari pun taun 2020 tu tadi tegal Kubit (Covid-19) pengawa nya lalu tejanggal, enda ulih diatur.

Ba maya ke diatu bala mayuh agi benung nganti AMD ke diatur baru laban kitai udah manggai ba renggat endemik ti ulih endur ngatur mayuh bengkah pengerami bebala mayuh baka sebedau kubit suba. Taja pia, kitai meseti nitihka SOP kena nyaga pengerai diri enggau enggi orang bukai mega.

See author's posts


Keseimbangan perwakilan, meritokrasi  dalam pengambilan penjawat awam

KUCHING: Sejak akhir-akhir ini terdapat gesaan untuk mewujudkan sistem kuota berdasarkan etnik bagi pengambilan penjawat awam.Timbalan Premier Sarawak Dato Sri Dr Sim Kui Hian berkata, pengambilan penjawat awam juga perlu mengambil kira meritokrasi.“Perlu adanya keseimbangan kedua-duanya – perwakilan adil bagi semua rakyat Sarawak dalam perkhidmatan awam dan pengambilan berdasarkan merit.“Apa yang ingin kita tekankan di sini ialah pengambilan penjawat awam bukan sekadar perlu memenuhi kuota tertentu tetapi perlu berdasarkan kemampuan individu,” katanya.Beliau berkata demikian ketika diminta mengulas perkara itu selepas menghadiri Karnival Kesihatan Sarawak HEAR di Farley Kuching di sini, semalam.Sebelum ini beliau telah membangkitkan perkara ini sejak 2018 di mana Sarawak harus diwakili bukan sahaja dalam Perkhidmatan Awam Negeri (SSC) tetapi dalam semua sektor kerana rakyat Sarawak turut terlibat dalam pembinaan negara dan negara.“Bagaimanapun di Sarawak hal ini berkembang dan Premier Sarawak Datuk Patinggi Tan Sri Abang Johari Tun Openg telah melakukan banyak perubahan.“Sebab itu kita telah melantik Datuk Hii Chang Kee sebagai Timbalan Setiausaha Kerajaan Negeri dan Presiden Persekutuan Persatuan Cina Sarawak Datuk Richard Wee dilantik sebagai Ahli Lembaga Yayasan Sarawak.“…Dan semua ini sedang giat dilakukan oleh Premier Sarawak,” ujarnya.Pada Januari, Menteri Kerja Raya Dato Sri Alexander Nanta Linggi menyambut baik saranan Perdana Menteri untuk menambah baik skim gaji penjawat awam Sarawak, dengan mencadangkan kepada Kerajaan Sarawak untuk mewujudkan sistem kuota berdasarkan kumpulan etnik bagi pengambilan penjawat awam.Jelas Ahli Parlimen Kapit itu, selalunya hanya sebilangan kecil orang bukan Melayu yang diambil dalam perkhidmatan awam.Oleh Azreen Keria

See author's posts


Rambau Nikah Melah Pinang:Jaku Nanyaka Pejalai

Tusun kelima

AMAT ga kitai tu udah betemu mua betapak mukaBaka ke udah bekelala,Tang laban kitai tu udah basaKumbai orang, sama sereta tebalan bungah.

Tang mih kebuah kami ke datai tuTentu lah agi girau, ngeregau ati kita serumahSeagi-agi kita apin nemu pesu enggau tuju kami ke datai tu.

Nya alai baka nya ku jaku tu, menyadi.

Nya alai selemai ke udai, lama ke udahSekumbang terang di penyarang arung rumah tuPasang gitang, tungkun lampu ditunu pasang mejah;Dia aku tak kesal di jungkal kelah-kelahDada tak berasa ukai mudahDalam berendam kandang gundahAti terunti serimbai tussah.

Tak kenyau ari mit ke lelachit gamal megahSampai ke besai ke jejangai sigat manahSekali ga aku menya udah, unggalDipanjah sida kerubung karung mengenahEnggau anak puchungKumbai orang duyung jayau rajahKe nembpuah ngaba bau.

Ke menya, unggalEnti maya agi kena batak niang Rekaya BiakNya baru jaku kitai beansak-ansakBaru betemu duduk betapak,Nya baru sida bebatakNiti awak batang jalai.

Tang jaku kitai segajiPenemu kitai seatiSedada setapa jariParang endang mengkang ari belakang mulai ke daieBejaku tukang tau landik siru pandai mereti,Nya baru manah, punggal.Tang ukai rari anak lelakiSemina enda tau enda beuji-ujiNiti sentali jalai penyemerai.

Tang anak mega kitai tu riput takut rawan,Laban tu nadai bejuluk bukaiTu bejuluk, kumbai orang, lingkuk miga betegamEndang ga ke bakaBejaku karung didinga nuan.Kati ku enda baka nya—Nuan jaguk manuk jelayan;Aku tuntung enseribanTang enda mega tu bengat tanBepupuh belaban besehari-sehari

See author's posts


Bob Yusof lancar single Iban di Kafe Parimpan

KUCHING: Sambutan Gawai Dayak tahun ini akan lebih bermakna apabila Bob Yusof atau nama sebenarnya Yusrizan Usap melancarkan single pertama Iban pada 24 Mei ini.

Pelancaran yang dinanti-nantikan itu akan diadakan dengan acara penuh istimewa, terbuka kepada orang ramai di Kafe Parimpan di sini bermula 3.00 petang.

Sebelum muncul dengan single Iban, Bob merupakan naib juara program realiti Gegar Vaganza musim kesembilan (GV9), bermakna anak jati kelahiran Limbang ini mempunyai vokal yang hebat.

Pelancaran single Iban pertamanya menandakan peristiwa penting dalam kerjaya seninya, kerana beliau berhasrat untuk muncul dengan warisan budaya masyarakat Sarawak yang kaya dengan pelbagai kaum.

Menurut jurucakap penganjur, pelancaran tersebut menjanjikan suasana yang meriah kerana mereka yang hadir akan dapat menyaksikan persembahan Bob menerusi single Iban baharunya.

“Bob mengalu-alukan orang ramai terutama peminatnya untuk hadir ke pelancaran single Iban pertamanya sekali gus menjadi sebahagian dalam majlis tersebut.

“Dengan bakat dan dedikasinya, beliau bercita-cita untuk merapatkan jurang budaya dan memberi inspirasi untuk warisan budaya masyarakat Iban,” katanya.

Pastikan anda hadir pada 24 Mei ini dan berhiburlah bersama Bob di Kafe Parimpan, 3.00 petang sambil berkumpul meraikan sambutan Gawai Dayak.

See author's posts


Jangan mainkan isu agama, kaum di Sarawak

KUCHING: Sentimen keagamaan dan perkauman jangan dimainkan di Sarawak, tegas Dato’ Sri Fadillah Yusof.

Ketua Whip Gabungan Parti Sarawak (GPS) itu berkata kepimpinan GPS meletakkan kesaksamaan keagamaan di kalangan rakyat adalah perhatian utama.

“Sebab (ini) kita di Sarawak pertama kali dari dahulu hingga sekarang dapat hidup dalam keadaan harmoni,” katanya yang juga Menteri Kanan Kerja Raya Malaysia berkata demikian ketika ditemui pemberita selepas Majilis Penyerahan Projek RTP Membina Laluan Susur Gajah di SK Tan Sri Datuk Hj Mohamed di Taman Malihah di sini semalam.

Menurut Fadillah, keharmonian Sarawak terpelihara hingga kerajaan Sarawak mewujudkan Unit Hal Ehwal Agama-Agama Lain (UNIFOR) sebagai inisatif membela dan membantu agama-agama lain selain Islam di negeri ini.

“Diketuai oleh Datuk Amar Douglas Uggah Embas (Timbalan Ketua Menteri) (UNIFOR) itu untuk melihat kepentingan agama-agama lain termasuk kebajikan dan kepentingan mereka dijaga,” tegasnya.

Justeru itu, apabila ada kenyataan daripada Ahli Parlimen (Ahli Parlimen Pasir Putih – PAS, Nik Muhammad Zawawi Salleh) yang berpendapat mengundi GPS adalah serupa mengundi PAS, Fadillah menjelaskan, kenyataan itu hanyalah kenyataan dan pandangan peribadi Nik Muhammad Zawawi.

“Itu adalah pandangan individu dan bukan pandangan parti sekali pun dan kita (menegaskan kepada pihak itu) jangan bawa isu ini ke Sarawak,“Sebab Sarawak kita kena kekalkan, kita hormat antara satu sama lain, kita saling menolong antara satu sama lain.

“Kita dapat hidup dalam keadaan harmonis, jadi jangan mainkan isu perkauman isu keagamaan di negeri sarawak,” tegasnya mengakui lagi pandangan itu tidak mendatangkan keuntungan kepada mana-mana pihak.Apa yang mustahak bagi rakyat negeri ini, Fadillah meminta rakyat perlu bersatu dalam memastikan kerukunan kehidupan dan perpaduan dikekalkan menandangkan ia adalag tunjuang utama Sarawak.

Sementara itu, Fadillah membidas pendapat mengenai ada pihak menyamakan GPS bekerjasama dengan Perikatan Nasional (PN) adalah bersama PAS.

“Apa beza DAP dahulu bekerjasama dengan PAS? sebab itu dulu kita katakan walaupun kita kerajaan persekutuan apa dikatakan perikatan nasional plus GPS kita bukan sebahagian daripada PN,” tegasnya lagi.“GPS adalah GPS. Perjuangan GPS jelas meletakkan keutamaan negeri sarawak, hak Sarawak akan kita perjuangkan dan termasuk hak kebebasan agama untuk menjaga keharmonian dan kestabilan.

“Itu yang kita kekalkan, kita dah buktikan di Sarawak dengan penubuhan UNIFOR itu adalah satu wadah dan pembuktian bahawa sarawak (dipimpin oleh GPS) adalah berlainan dengan apa yang berlaku di semenanjung,” ujarnya.

Perbezaan Sarawak dan semenanjung Malaysia akui Fadillah menyebabkan Sarawak memisahkan diri daripada Malaysia Barat itu dari segi politik.

See author's posts


Polis rampas senapang, peluru dan dadah, lelaki 42 tahun ditahan

LAWAS: Polis merampas selaras senapang beserta peluru selain sejumlah dadah berikutan penahanan seorang lelaki tempatan dalam serbuan di sebuah rumah di Kampung Tang Sango A Lawas, Selasa lalu.

Ketika serbuan pada jam 5.30 pagi itu, polis menahan suspek berusia 42 tahun dan menemukan selaras senapang, 12 butir peluru  serta dadah jenis syabu seberat 5.40 gram bernilai RM540.

Ketua Polis Daerah Lawas, DSP Sila Kadong berkata hasil ujian awal saringan air kencing yang dibuat ke atas suspek mendapati dia positif dadah jenis Methamphetamine/Amphetamine.

“Hasil semakan kes lampau juga mendapati suspek mempunyai kes lampau berkaitan dadah,” katanya dalam kenyataan hari ini.

Beliau berkata suspek kemudiannya ditangkap dibawah Seksyen 39A (1) Akta Dadah Berbahaya (ADB) 1952 dan Seksyen 8(a)Akta Senjatapi 1960.

“Suspek  direman selama dua  hari bermula Selasa bagi membantu siasatan,”katanya.

Oleh ADENG EDRUS

See author's posts


Majikan perlu buat bayaran levi sebelum kenal pasti pekerja asing

PUTRAJAYA: Majikan yang memperoleh kelulusan bersyarat daripada Kementerian Sumber Manusia (KSM) untuk menggajikan pekerja asing di bawah Pelan Kelonggaran Penggajian Pekerja Asing perlu membuat bayaran levi di Jabatan Imigresen sebelum mengenal pasti pekerja asing di negara sumber.

Menteri Dalam Negeri Datuk Seri Saifuddin Nasution Ismail berkata, perkara itu adalah antara prosedur yang ditetapkan untuk menggajikan pekerja asing menerusi Pelan Kelonggaran Penggajian Pekerja Asing yang berkuat kuasa bermula Januari hingga 31 Mac ini.

“Dengan dokumen kelulusan bersyarat itu, majikan boleh membuat bayaran levi di Jabatan Imigresen Malaysia. Majikan kemudiannya boleh mengenal pasti pekerja asing di negara sumber untuk menjalani saringan kesihatan sebagai prasyarat sebelum pelepasan ke Malaysia,” katanya dalam satu kenyataan hari ini.

Melalui pelan itu, majikan dibenarkan untuk menggaji pekerja asing dari 15 negara sumber berdasarkan kepada kemampuan dan keperluan sebenar majikan, dan dikecualikan daripada melalui prasyarat kelayakan penggajian serta kelayakan kuota.

Mesyuarat Khas Pengurusan Pekerja Asing yang dipengerusikan Perdana Menteri Datuk Seri Anwar Ibrahim pada 10 Jan lepas bersetuju mewujudkan Pelan Kelonggaran Penggajian Pekerja Asing itu sebagai langkah memenuhi keperluan tenaga kerja asing, selain melaksanakan semula Program Rekalibrasi Tenaga Kerja.

Menteri Sumber Manusia V. Sivakumar hari ini berkata, kerajaan akan melaksanakan program Pelan Kelonggaran Penggajian Pekerja Asing bagi lima sektor dan subsektor kritikal iaitu perkilangan, pembinaan, perladangan, pertanian dan perkhidmatan (restoran sahaja).

Saifuddin Nasution berkata selepas proses pembayaran levi itu, majikan perlu melengkapkan permohonan Visa Dengan Rujukan (VDR), permohonan Single Entry Visa di luar negara, proses imigresen di pintu masuk antarabangsa, saringan kesihatan pekerja asing dalam negara dan pengeluaran pas lawatan kerja sementara (PLKS).

“Selepas pengeluaran PLKS, majikan akan diberi tempoh maksimum enam bulan untuk mematuhi prasyarat yang dikecualikan di peringkat awal seperti pematuhan kepada undang-undang perburuhan dan kriteria kelayakan kuota di bawah KSM serta syarat minimum penggajian di bawah Agensi Kawal Selia,” katanya.

Bagi memastikan pematuhan terhadap prasyarat berkenaan dalam tempoh yang ditetapkan, Saifuddin Nasution berkata Kementerian Dalam Negeri (KDN) dengan kerjasama KSM akan memperkasakan penguatkuasaan naziran dan inspektorat dalam urusan pengurusan pekerja asing.

“Sekiranya didapati majikan melanggar mana-mana peraturan dan undang-undang yang berkuat kuasa, majikan boleh dikenakan tindakan selaras dengan akta-akta yang berkenaan.

“Elemen penguatkuasaan naziran dan inspektorat secara bersepadu ini adalah bagi mengimbangi elemen keselamatan dalam kepentingan kita untuk meningkatkan kadar pertumbuhan ekonomi negara,” katanya.

Mengenai program Rekalibrasi Tenaga Kerja yang dilaksanakan semula selama setahun, Saifuddin Nasution berkata permohonan program itu boleh dibuat melalui laman web Jabatan Imigresen Malaysia di pautan www.imi.gov.my.

Beliau berkata lawatan ke tiga negara sumber utama iaitu Indonesia, Bangladesh dan Nepal akan diadakan dalam masa terdekat bagi membincangkan perihal keselamatan pekerja asing serta berunding berkenaan Pelan Kelonggaran Penggajian Pekerja Asing dan Program Rekalibrasi Tenaga Kerja. – Bernama

See author's posts


Pembentukan modal tetap kasar susut 2.1 peratus

KUALA LUMPUR: Pembentukan Modal Tetap Kasar (PMTK) Malaysia, komponen kedua terbesar dalam Keluaran Dalam  Negara Kasar (KDNK) dengan sumbangan sebanyak 23.1 peratus daripada keseluruhan ekonomi, susut pada 2.1 peratus daripada 1.4 peratus pada tahun sebelumnya.

Ketua Perangkawan, Datuk Seri Dr Mohd Uzie Mahidin berkata, ini berikutan prestasi perlahan sektor pembuatan, perlombongan dan pengkuarian serta pembinaan.

Sektor perkhidmatan dan pertanian bagaimanapun mencatatkan pertumbuhan positif.

“PMTK Malaysia pada harga semasa merekodkan RM346.8 bilion manakala PMTK pada harga malar berjumlah RM328.4 bilion,” katanya dalam satu kenyataan semalam.

Beliau berkata pertumbuhan sektor perkhidmatan adalah perlahan iaitu 1.5 peratus (2018: 5.5 peratus) disebabkan oleh kemerosotan dalam kewangan, insurans, hartanah dan perkhidmatan perniagaan.

“Sebaliknya, pengangkutan dan penyimpanan serta maklumat dan komunikasi susut 0.4 peratus berbanding tahun sebelumnya,” katanya.

Mohd Uzir berkata PMTK bagi sektor pembuatan menguncup sebanyak kepada 10.1 peratus daripada 2.6 peratus disebabkan oleh penurunan sebanyak 16.9 peratus bagi produk petroleum, kimia, getah dan plastik.

Menurutnya, produk elektrik, elektronik dan optikal dan peralatan pengangkutan turut memperlahankan prestasi keseluruhan sektor pembuatan yang menyusut 6.8 peratus.

“Produk mineral bukan logam, logam asas dan produk logam yang direka dan produk tekstil dan kayu turut masing-masing menyusut 7.4 peratus dan 7.6 peratus,” katanya.

Beliau berkata PMTK bagi sektor perlombongan dan pengkuarian bertambah baik kepada negatif 9.1 peratus daripada pertumbuhan negatif 11.0 peratus pada tahun sebelumnya manakala sektor pembinaan menyusut 1.4 peratus berbanding 4.3 peratus pada 2018.

Sebaliknya beliau berkata sektor pertanian mencatat pertumbuhan 0.2 peratus berbanding -1.8 peratus sebelumnya, berikutan pertumbuhan positif dalam ternakan dan perikanan sebanyak 5.3 peratus.

Mohd Uzir berkata struktur kekal sebagai penyumbang terbesar kepada PMTK mengikut jenis-jenis aset dengan sumbangan 58.5 peratus dan merosot 0.6 peratus.

Perolehan aset tetap bagi peralatan teknologi maklumat dan komunikasi (ICT) dan lain-lain jentera dan peralatan serta aset lain masing-masing menyusut sebanyak 4.0 peratus dan 5.4 peratus.

“Sektor swasta yang menyumbang 72.8 peratus merupakan pendorong utama pelaburan Malaysia dengan pertumbuhan 1.6 peratus.

“Namun begitu, sektor awam merekodkan sumbangan lebih kecil pada 27.2 peratus pada 2019.

Mohd Uzir berkata, aktiviti perkhidmatan dan pembuatan menjadi pemacu utama PMTK bagi sektor swasta. – Bernama

See author's posts


Video tular: Penunggang tiada lesen

SIBU: Seorang penunggang motosikal yang videonya tular kerana ditendang oleh anggota polis cawangan trafik Sibu didapati melakukan beberapa kesalahan trafik termasuk tiada memiliki lesen memandu.

Ketua Polis Daerah Sibu, ACP Stanley Jonathan Ringgit berkata, selain dari menunggang motosikal tanpa lesen, cukai jalan motosikal juga tamat tempoh.

“Penunggang motosikal itu juga akan dikenakan tindakan saman kerana menunggang melawan arus trafik dan melakukan pengubahsuaian ekzos.

“Bagaimanapun, penunggang motosikal terbabit mengakui kesalahannya dan tidak mahu membuat laporan polis mengenai kejadian,” katanya ketika dihubungi, semalam.

Dalam pada itu, Stanley memberitahu, pihaknya akan membuat siasatan dalaman terhadap anggota polis trafik yang terlibat dalam insiden terbabit.

Justeru, orang ramai dinasihatkan supaya sentiasa mematuhi peraturan jalan raya dan mempunyai lesen memandu yang sah.

“Tindakan membuat pusingan ‘U’ boleh menimbulkan pelbagai andaian seperti seseorang penjenayah yang baharu melakukan jenayah dan melarikan diri daripada ditangkap.

“Anggota trafik tersebut bertugas bersama dua yang lain telah bertindak secara spontan,” ujarnya.

Sementara itu, satu video telah tular di media sosial semalam yang mana kelihatan seorang anggota polis trafik menendang sebuah motosikal yang membuat pusingan ‘U’ untuk melarikan diri dari dibuat pemeriksaan.

“Siasatan mendapati kejadian berlaku di Jalan Temple, Sibu sekitar 12.15 tengah hari semalam (24 Ogos),” jelasnya.

See author's posts


1,700 KIR terima bantuan Kasih Ramadan

KUCHING: Seramai 1,700 Ketua Isi Rumah (KIR) daripada 3,381 keluarga telah menerima bantuan daripada Tabung Baitulmal Sarawak (TBS) melalui Program Kasih Ramadan.

Pengurus Besar TBS, Datu Abang Mohd Shibli Mohd Nailie berkata, ia bertujuan untuk meringankan beban penerima semasa bulan Ramadan ini.

“Program Kasih Ramadan ini adalah satu usaha Tabung Baitulmal Sarawak menghantar bantuan kepada mereka yang dalam senarai kita iaitu daripada keluarga yang boleh dikatakan daif yang di dalam bantuan saraan hidup kita setiap bulan.

“TBS menghantar bantuan ini pada awal bulan Ramadan untuk memudahkan mereka supaya dapat turut serta melaksanakan ibadah puasa dan pada masa yang sama mengambil input baru daripada penerima.

“Bukan itu sahaja, melalui penghantaran bantuan ini, kita juga dapat mencari penyelesaian yang lebih baik lagi dalam membantu mereka,” katanya.

Beliau berkata demikian pada Program Kasih Ramadan Tabung Baitulmal Sarawak, di Ummah Distribution Centre ( UDC ), Medan Hamidah, semalam.

Mengulas lanjut, beliau berkata program tersebut akan dilaksanakan di seluruh Sarawak melalui cawangan-cawangan TBS di setiap bahagian.

“Untuk hari ini (semalam), kumpulan kami di Kuching akan bergerak ke beberapa buah tempat untuk menyampaikan bantuan kepada beberapa buah rumah yang ada di dalam senarai.

“Kita akan mulakan program ini di Kuching dahulu dan seterusnya ke beberapa cawangan TBS di setiap bahagian dan ianya dijalankan secara serentak,” ujarnya.

Oleh JEAKQLEYN YACHO

See author's posts


Kebakaran hutan: Perancis berjaga-jaga

API MARAK… Anggota bomba melakukan operasi memadamkan kebakaran hutan di Louchats, barat daya Perancis. • Foto AFP

PARIS: Perancis berada dalam keadaan berjaga-jaga semalam ketika kemuncak gelombang haba melanda negara itu, manakala kebakaran hutan yang marak di bahagian barat daya Eropah tidak menunjukkan tanda-tanda akan reda.

Peramal meletakkan 15 jabatan Perancis dalam keadaan berjaga-jaga tertinggi untuk suhu melampau kerana negara jiran Britain bersedia untuk mencatat rekod haba baharu minggu ini.

Gelombang haba adalah yang kedua melanda bahagian barat daya Eropah dalam beberapa minggu dan api yang membakar di Perancis, Greece, Portugal dan Sepanyol memusnahkan ribuan hektar tanah dan memaksa ribuan penduduk dan pelancong melarikan diri.

Para saintis menyalahkan perubahan iklim dan meramalkan episod cuaca ekstrem yang lebih kerap dan sengit seperti gelombang panas dan kemarau.

Menurut peramal, Olivier Proust, suhu di hutan Landes Perancis yang terletak di wilayah barat daya Aquitaine dijangka melebihi 42 darjah celsius pada Isnin (semalam).

“Sementara itu, gelombang haba boleh mencatatkan suhu setinggi 40 darjah celsius di Brittany sekali gus menjadi rekod untuk wilayah itu,” kata pakar.

Di wilayah Gironde barat daya, anggota bomba pada hujung minggu lalu terus berjuang untuk mengawal kebakaran hutan yang ‘memakan’ hampir 11,000 hektar (27,000 ekar) sejak Selasa minggu lalu.

Dalam pada itu, Pihak Berkuasa Sepanyol melaporkan sekitar 20 kebakaran hutan masih marak di luar kawalan di bahagian berlainan negara dari selatan ke Galicia yang mana kebakaran itu memusnahkan sekitar 4,500 hektar tanah.

Kebakaran itu turut mengorbankan beberapa orang awam dan anggota kecemasan sejak minggu lalu dan terbaharu melibatkanseorang anggota bomba yang meninggal dunia pada Ahad lalu ketika memadamkan kebakaran di barat laut Sepanyol.

Ribuan penduduk dipindahkan

Kebakaran hutan di Perancis memaksa lebih 16,000 penduduk dan pelancong dipindahkan. Tujuh pusat perlindungan kecemasan disediakan untuk mangsa yang dipindahkan.

Kementerian Dalam Negeri Perancis mengumumkan akan menghantar tambahan tiga pesawat pemadam kebakaran, 200 anggota bomba dan lebih banyak trak.

“Di beberapa kawasan barat daya, ia akan menjadi malapetaka haba,” kata Ahli Meteorologi, Francois Gourand.

Gereja kecil, sebuah hospital bersejarah di tenggara bandar Lyon, Grand Hotel Dieu, menawarkan perlindungan kepada pelancong pada Ahad lalu termasuk Jean-Marc, 51, yang berkunjung dari Alsace.

“Kami kembali untuk mengagumi tempat itu, tetapi kami tidak boleh pergi, di luar terlalu panas,” ujarnya.

Pelumba basikal Perancis, Mikael Cherel, mengambil bahagian dalam peringkat ke-15 Tour de France antara Rodez dan Carcassonne di selatan Perancis pada Ahad lalu menggambarkan keadaan yang sangat sukar.

Bahaya di UK

Di Sepanyol, anggota bomba berjaya menstabilkan kebakaran hutan yang memusnahkan 2,000 hektar hutan dan semak di wilayah selatan Andalusia, kata Pemimpin Wilayah, Juan Manuel Moreno.

Kebakaran bermula pada Jumaat lalu di banjaran gunung Mijas di pedalaman dari bandar pantai selatan Malaga dan ia mendorong pemindahan kira-kira 3,000 orang.

Kira-kira 2,000 orang pulang ke rumah dan kini api berjaya dikawal, Moreno berkata, baki mangsa yang dipindahkan mungkin melakukan perkara yang sama.

Perdana Menteri Sepanyol, Pedro Sanchez dijangka melawat wilayah timur Extremadura yang dilanda kebakaran teruk pada Isnin lalu yang mana beberapa kebakaran marak selama beberapa hari.

Di Portugal, hampir seluruh negara kekal dalam keadaan berjaga-jaga terhadap kebakaran hutan walaupun suhu turun sedikit, selepas mencecah 47 darjah celsius, rekod tertinggi pada Julai ini.

Hanya satu kebakaran besar yang marak pada Ahad lalu di bahagian utara yang telah membunuh dua orang, mencederakan 60 orang dan memusnahkan antara 12,000 dan 15,000 hektar tanah di Portugal.

Di United Kingdom, pejabat cuaca mengeluarkan ‘amaran merah’ buat pertama kalinya untuk kepanasan melampau, memberi amaran terdapat risiko berbahaya kepada kehidupan.

Pejabat Met berkata, suhu di selatan England boleh melebihi 40 darjah celsius pada Isnin atau Selasa buat kali pertama, menyebabkan beberapa sekolah akan ditutup pada minggu ini

Suhu dijangka mencapai 38 darjah celsius di beberapa bahagian di Belanda pada hari ini (Selasa). -AFP

See author's posts


Promosi warisan budaya Teochew purba

KUCHING: Upacara menjelang usia iaitu ‘Angkat Bujang dan Angkat Dara’ 2020 yang dianjurkan oleh Persatuan Teochew Kuching mempromosikan warisan budaya Teochew yang berusia ribuan tahun dalam masyarakat pelbagai etnik di Sarawak.

Ahli Dewan Undangan Negeri (ADUN) Batu Lintang, See Chee How berkata, masyarakat Cina adalah kelompok asal yang pelbagai dan setiap orang Cina mempunyai warisan budaya.

“Salah satu ciri warisan budaya adalah bahawa ia kaya dengan nilai pendidikan positif yang bernilai dari segi warisan dan pengembangan dari generasi ke generasi dalam masyarakat Cina.

“Oleh itu, kita harus mendorong kumpulan berbangsa Cina yang berbeza untuk berkomunikasi secara aktif antara satu sama lain, saling menghargai, dan belajar bersama mengenai budaya asli dari pelbagai bangsa, dan mengintegrasikan budaya pelbagai bangsa Cina ke dalam pendidikan sosial, sehingga anak-anak Cina berpeluang untuk belajar lebih banyak.

“Ini merupakan intipati budaya yang pelbagai dan akan membantu masyarakat Cina untuk memupuk generasi baru yang mempunyai kemampuan dan integriti politik,” katanya ketika berucap di acara Angkat Bujang dan Angkat Dara di kuil Carpenter Street, di sini, semalam.

Beliau memberitahu, inovasi dan pengembangan memberikan contoh yang baik, dan fakta membuktikan bahawa upacara dewasa ‘Angkat Bujang dan Angkat Dara’ semakin berjaya, menunjukkan bahawa pendidikan dan promosi budaya tradisional Cina masih mempunyai daya hidup dalam masyarakat era baharu.

“Majoriti kumpulan Cina mengenali dan menegaskan upacara dewasa ‘Angkat Bujang dan Angkat Dara’.

“Ini bermaksud bahawa budaya tradisional Cina lain yang semakin hilang juga mempunyai potensi pendidikan untuk transformasi dan pertumbuhan semula,” ujarnya.

Sementara itu, See berkata, antara 29 peserta itu bukan hanya kanak-kanak yang berasal dari Teochew, tetapi juga kanak-kanak yang berasal dari bukan Teochew.

“Ini menunjukkan bahawa para peserta upacara dewasa ‘Angkat Bujang dan Angkat Dara’ Teochew tidak lagi terhad,” katanya.

Beliau memberitahu, penduduk asli Teochew kini menarik semakin banyak kumpulan Cina yang bukan berasal dari penduduk asli Teochew untuk mengalami kemakmuran dan persekitaran bersama tanpa mengira tempat asalnya.

Ia sekali gus memberikan pengalaman dan pendidikan berharga yang akan dibawa oleh upacara dewasa ‘Angkat Bujang dan Angkat Dara’ kepada masyarakat tentang nilainya.

Oleh Cheryl Law

See author's posts


34 tembu belajar Seni Kuntau Pukulan 7

MIRI: Bisi 34 iku penyereta udah belajar Seni Kuntau Pukulan 7 ke diatur ba Kampung Tulang, Lutong ditu.

Pengudah belajar pengelama dua minggu sereta tembu kena Hari Lima ke udah, latih kuntau nya diatur Persatuan Seni Kuntau Pukulan 7 Miri.

Kuntau ukai semina siti ari chara dikena ngetanka diri tang mega ulih dikena nitihka chara pengidup bepengerai sereta ngasuh seiku orang bisi displin.

Semua penyereta udah nerima setipikit nyereta ke disuaka Menteri Pengangkut Datuk Lee Kim Shin maya pengerami nutup latih nya.

Lebuh bejaku maya pengerami nya Lee nangkan bala penyereta ngambika seruran nyaga pengerai enggau pengelikun diri empu lebih agi maya timpuh Atur Nyaga Pejalai Nyuman (PKPP).

“Titihka prosedur operasyen standard (SOP) baka ke udah ditetapka baka nentuka takah tauka penyauh fizikal, kena penutut mulut enggau idung sereta seruran masu jari,” ku iya.

Sama bisi enggau maya pengerami nya Chairman Persatuan Seni Kuntau Pukulan 7 Miri, Mathew Kunsoi.

Oleh Liong Chai Ling

See author's posts


Jerita: Ditebak Sengkilu Diri-Empu

TUSUN KETIGA

“NUAN tu jelu pachal. Sedak jelu idup nadai guna! Besai gamal ngapa, tang nadai untak kena berunding! Nya kebuah nuan enda nemu bebasaka pengidup orang bukai,” ku Menaul. “Peda ulih mata nuan dih, telu enggau sarang aku nya abis ditabanka kayu peris tu rebah. Aku-empu seninjik enda mati diperembam kayu peris nya tumbang dichabut nuan. Nya aku ngumbai nuan nadai untak! Enti nuan bisi untak kena berunding, tentu nuan enda bechabutka rumah aku baka tu.” Abis tepambur liur Menaul bai iya bejaku, runtu ati pedis. Enti selama leka mata iya dipeda perenching kuning, tang jam nya nyau mali mirah baka buah kundung bubur mansau, empa pemedis ati iya.

Jam nya mega, Ular Belalang ke dalam idung Gajah abis pedis nambahka pemedis mata iya, puas tepangka bai Gajah nya ke nyipat-nyipatka belalai iya sebarang alai. Keleju-leju baru Ular Belalang tepansutka diri ari lubang idung Gajah. Nya baru Gajah ulih beseput lantang. Nya baru iya lalu bejaku nyaut Menaul.

“Lapa nuan tak beguai bejaku nganu munyi nya!” ku perak Gajah. “Kati mata nuan udah besut enda meda perut buntas Ular Belalang ke baru pansut ari lubang idung aku nya! Nuan lap, tak nganu orang sebarang-barang! Bai kitu ka pala nuan nya, aku ngekah, meda aka penyai untakkk!!” ku Gajah nganu menaul. Lalu semburka iya liur ari belalai iya ngagai mua Menaul. Lutu tubuh Menaul. Menaul enda berani agi nimbal Gajah, semuti mata iya tak betik-betik ngapa.

Menaul nyau beratika Ular Belalang ke mansutka diri ari idung Gajah. Ular Belalang nya nejuika diri ba atas rau, natka pemedis tubuh enggau mata-mata. Menaul nyau enda tetatka ati diri-empu agi ke deka nganu ular nya.

“Pemadu ga nuan tu! Pemeli tak enda dibagi enggau orang bukai! Nama utai pajuh nuan tak tama ke dalam lubang idung orang! Tu baka nyah, ukai semuti nuan aja ke tusah! Aku ke enda nemu ulu ili tu, nadai besangkut-paut enggau hal kita, ke kena tusah. Ke tu aku enggai rugi pechuma! Enggai aku enda ngiga adat!” pia ku Menaul nganu Ular Belalang.

“Tak ni ku diri mih! Tang penemu ke ngemeli enggi nuan nuan nya enda aruh dipansutka Menaul palui! Nadai jalai nuan ulih ngutuk, ulih ngeransi aku munyi nya. Kebuah aku ke baka tu ulah beduduk ari penyai ulah Kuche. Ukai aku bisi pengawa-ngawa mina tak bejalai-jalai mansa sarang Kuche, tang tak datai iya lalu ngachuk mata aku kedua-dua piak enggau duri nibung. Nya kebuah aku enda tepedaka uing pejalai diri agi. Ari nya aku tak tetamaka lubang idung Gajah ke dipelabaka lubang aku-empu. Anang-anang mata aku tu jung buta ila. Enti mata aku tu jung enda meda, aku enggai enda nuntut pati nyawa ari Kuche,” ku iya nyaut Menaul. Mayuh mega jelu, burung enggai utai idup ke bukai bela bisi begau kia ke.

Ninga munyi nya, Menaul pan lalu ngasuh Kejira madahka Kuche. Sebentar lepas nya, Kuche pan datai. Udah datai Kuche, Menaul lalu madahka penusah diri ke bepun ari penyalah pengawa Kuche.

“Nyebut enggi diri-empu aja,” ku Menaul, “datai ke serangan abis rusak, datai ke telu abis pechah, datai ke rumah aku abis rebah ketegal penyalah ulah nuan ke nanchum mata Belalang enggau duri nibung. Nama pendiau baka enggi nuan nya bah, ti enda pendiau orang gila!”

Ninga Menaul tak ada medil munyi nya, Kuche lalu ngansak semak-sesemak, lalu bejaku.

“Dinga manah ka jaku aku ulih kita mayuh. Baka mata Belalang ke tepantang ngagai duri nibung nya endang bepun ari iya ke deka mantuk aku dalam sarang. Enda nemu chara bukai aku ngelindung diri ari pantuk iya, jadi beterabaika pelepah nibung ke bejerembun duri lah aku. Lebuh iya ngua mantuk, nyilat lah aku ngena pelepah nibung. Nyangka tak lebuh nya mata iya tepantang ngagai duri nibung ti ba pelepah ti dikena aku nerabai diri.

Burung Empitu lalu nyelepak bejaku, mansutka pemedis ati diri ngagai Ular Belalang. Ku iya, “Ukai semuti enggi nuan, wai Kuche, enggi aku pen silik mih telu diempa perut charik Belalang nya. Uji telu diri-empu rujak nih! Nya tak telu enggi orang ke disiding nuan!”

“Engku pan baka enggi seduai nya mih wai Kuche, wai Empitu,” selit Burung Toktarau, “anangka mayuh, sigi pen nadai mih agi tinggal. Silik lalu dipajuh lintan dibebal Belalang bansat nya! Nadai guna idup nih, enti enda tegigaka pemakai ke diri-empu! Nya nyah! Enda pansut penulah nuan ketegal idup menchuri!”

Belalang nadai nyaut seleka mukut, enda nibas seleka beras. Tembu tak nejui lepui-lepui. Enda engkebut, enda inggut.

Kuche lalu betunjan baru bejaku. Ku iya, “Nyadi nuan baka nya ga, Menaul, enda patut nuan ngenyampat nya lupa, laban tak baru ensanus aku bedawaka penusah diri ke dichuri Belalang telu ngagai nuan. Hal ke didawa aku nya, ku nuan, pekara mit. Tang, ku aku, madah ngagai nuan hal ke mit enti enda diadu sereta diperuruska tumu, tau nyadi besai. Tu mih gaya iya lebuh nyau nyadi besai. Nuan burung besai, ukai mina besai tubuh tang mega besai kuasa, lalu dikandalka kami tau ngaduka laya entara kami burung ke bekeremit tu.

See author's posts


PN alukan penyertaan parti lain

TANJUNG MALIM: Perikatan Nasional (PN) mengalu-alukan penyertaan parti lain untuk menjadi sebahagian daripada gabungan itu demi memastikan kerajaan pada masa kini lebih stabil.

Ketua Penerangan PN, Datuk Seri Mohamed Azmin Ali yang secara rasmi mengumumkan menyertai parti Bersatu semalam, berkata kestabilan kerajaan amat penting untuk memastikan keutuhan ekonomi serta kesejahteraan rakyat.

Mohamed Azmin yang juga Menteri Kanan merangkap Menteri Perdagangan Antarabangsa dan Industri berkata setakat ini terdapat lima parti yang didaftarkan dengan Jabatan Pendaftaran Pertubuhan (RoS) sebagai gabungan PN termasuk Bersatu dan PAS, namun tidak menyatakan tiga lagi parti lain.

“Ada lima parti semuanya dan ada parti komponen dalam Barisan Nasional (BN)…gabungan BN bukannya BN secara keseluruhan,” katanya pada sidang media selepas melawat Pusat Media Pilihan Raya Kecil (PRK) Dewan Undangan Negeri (DUN) Slim di pekan Slim River di sini, semalam.

Turut hadir Menteri Besar Perak Datuk Seri Ahmad Faizal Azumu serta Menteri Komunikasi dan Multimedia Datuk Saifuddin Abdullah.

Pada 19 Ogos lepas, Setiausaha Agung PAS Datuk Takiyuddin Hassan menjelaskan parti itu akan menyertai PN bersama Bersatu.

Sementara itu, Mohamed Azmin berkata kerajaan PN berjaya menyelesaikan banyak krisis sama ada berkaitan ekonomi, politik serta kesihatan dan mahu rakyat menerima hakikat bahawa pentadbiran Muhyiddin adalah yang terbaik di dunia kerana berjaya menguruskan pelbagai isu.

Terdahulu, ketika berucap pada majlis Sembang Santai Sahabat Berjaya Amanah Ikhtiar Malaysia di sini, Mohamed Azmin yang juga Ahli Parlimen Gombak meminta pengundi di DUN Slim supaya tidak membuang masa dengan mengundi calon Bebas pada hari pengundian, 29 Ogos ini.

PRK DUN Slim menyaksikan pertandingan tiga penjuru antara calon Barisan Nasional, Mohd Zaidi Aziz dan dua calon Bebas iaitu bekas guru, S. Santharasekaran dan Amir Khusyairi Mohamad Tanusi, mewakili Parti Pejuang Tanahair (Pejuang) yang dalam proses pendaftaran.– Bernama

See author's posts


PCM minta SPRM siasat 101 projek diluluskan PH

PUTRAJAYA: Parti Cinta Malaysia (PCM) semalam membuat laporan kepada Suruhanjaya Pencegahan Rasuah (SPRM) berkenaan pendedahan 101 projek perolehan bernilai RM6.61 bilion yang ditawarkan secara rundingan terus oleh kerajaan Pakatan Harapan (PH).

Naib Presiden PCM R. Muralitharan berkata, SPRM perlu menjalankan siasatan salah laku dan salah guna kuasa oleh bekas Menteri Kewangan Lim Guan Eng kerana rundingan terus itu diluluskan oleh Kementerian Kewangan.

SPRM juga digesa menyiasat prosedur kelulusan dan kelayakan syarikat terbabit dalam melaksanakan projek berkenaan, katanya kepada pemberita sebelum membuat laporan di Ibu Pejabat SPRM, di sini semalam.

Isnin lepas Menteri Kewangan Tengku Datuk Seri Zafrul Tengku Abdul Aziz mendedahkan di Dewan Rakyat mengenai 101 projek atau perolehan kerajaan bernilai RM6.61 bilion secara rundingan terus yang diluluskan oleh PH sepanjang 22 bulan mentadbir negara.

Jurucakap SPRM ketika dihubungi mengesahkan menerima laporan tersebut.- Bernama

See author's posts


PKPB dilanjutkan di Kuching

KUCHING: Perintah Kawalan Pergerakan Bersyarat (PKPB) di Daerah Kuching yang dijadualkan tamat semalam, dilanjutkan selama lima hari lagi sehingga 27 November ini.

Pemangku Jawatankuasa Pengurusan Bencana Negeri Sarawak (JPBNS), Tan Sri Jemut Masing berkata, perkara berkenaan diputuskan selepas meneliti beberapa isu yang telah di bincangkan.

“Ini kerana, Tempoh Perintah Kawalan Pergerakan Bersyarat (PKPB) di Daerah Kuching dalam tempoh 14 hari yang lepas masih terdapat 58 kes positif tempatan di Daerah Kuching.

“Taburan kes-kes jangkitan ini tidak tertumpu kepada kawasan tertentu sahaja. Oleh demikian setelah penilaian risiko, maka tempoh PKPB di Daerah Kuching dilanjutkan sehingga 27 November ini (Jumaat).

“Sekiranya dalam tempoh lanjutan PKPB ini, JPBNS mendapati bahawa tiada lagi keperluan untuk penguatkuasaan, ia boleh dipendekkan pada bila-bila masa,” katanya pada sidang media harian Covid-19 di sini, semalam.

Menurutnya lagi, tatacara kemasukan dan tempoh kuarantin selama 14 hari masuk ke Sarawak dilanjutkan sehingga diberitahu kemudian.

“Pergerakan keluar dan masuk merentasi Daerah Kuching tidak dibenarkan kecuali untuk tugas rasmi dan tujuan bekerja.

“Surat dan pas kerja daripada Ketua Jabatan ataupun majikan adalah memadai manakala bagi kes kecemasan adalah dibenarkan tetapi perlu memohon permit dari Polis Diraja Malaysia,” jelasnya.

Sementara itu, JPBNS turut memaklumkan bahawa, pembukaan Taman Asuhan Kanak-Kanak (TASKA) dan Taman Didikan Kanak-Kanak (TADIKA) di Zon Merah dan Zon Kuning dibenarkan beroperasi mengikut Prosedur Operasi Standard (SOP) yang telah dikeluarkan oleh Kementerian Kebajikan, Wanita, Keluarga dan Pembangunan Kanak-Kanak Sarawak (KKWKPK).

“Pihak Pengusaha TASKA dan TADIKA hendaklah bertanggungjawab sepenuhnya ke atas pematuhan SOP yang ditetapkan.

“Bagi tujuan rekod dan pemantauan, pihak TASKA dan TADIKA wajib memaklumkan kepada KKWKPK sebelum memulakan operasi,” ujarnya.Manakala bilangan penumpang dalam kenderaan persendirian bilangan penumpang dalam kenderaan persendirian adalah mengikut kapasiti kenderaan dan tidak lagi terhad kepada tiga orang sahaja.

Oleh Jeakqleyn Yacho

See author's posts


Sukar lupakan detik rakan dibunuh Komunis

BATU PAHAT: Peristiwa menyaksikan  rakan seangkatan dibunuh di depan mata serta kekejaman lain seperti membakar rumah dan menyeksa penduduk kampung oleh pengganas komunis antara pengalaman yang tidak boleh dilupakan seorang veteran tentera, Nordin Hussin, 88.

Kejadian sekitar 1954 hingga 1958 tersebut  meninggalkan kesan mendalam kepadanya yang ketika itu  bertugas sebagai penjaga stor Unit Artileri  di Kem Yishun, Singapura.

“Banyak kekejaman pengganas komunis ini berlaku di depan mata saya, selain melihat rakan-rakan dibunuh, mereka membakar rumah penduduk, membakar bas dan tidak terkecuali  menyeksa penduduk kampung.” katanya kepada pemberita semalam.

Beliau ditemui pada  program Ziarah Veteran ATM bersempena sambutan Bulan Kemerdekaan ke-63 kelolaan  Hospital Pakar KPJ Johor dan Pasaraya Econsave, di Senggarang  di sini.

Sementara itu, Ketua Pegawai Eksekutif Hospital Pakar KPJ Johor  Mohd Azhar Abdullah berkata, program berkenaan merupakan aktiviti tanggungjawab sosial korporat bagi  menghargai jasa pejuang negara.

Menerusi program itu pihaknya menyampaikan sumbangan  barangan keperluan harian dan beberapa alat bantuan sokongan kesihatan iaitu kerusi roda, tongkat serta pakej kesihatan bernilai  RM600 kepada tiga  veteran Angkatan Tentera Malaysia (ATM)  di Kluang dan Batu Pahat termasuk Nordin.

Dua lagi veteran tentera yang menerima bantuan itu ialah  bekas Pegawai Waran 1  Ahmad Adnan, 77, yang berkhidmat dengan  Batalion 10 Rejimen Renjer Diraja dan Koperal Ahmad Sapuan Yakub, 77, yang bertugas di Kor Kejuruteraan ATM. – Bernama

See author's posts


Tetapkan harga siling tiket penerbangan

JAWAB MEDIA… Dato Sri Abdul Karim Rahman Hamzah, Ahmad Luqman Mohd Azmi dan Roslan Ismail ketika ditemui media selepas menyambut ketibaan penerbangan sulung Firefly dari Pulau Pinang ke Kuching, semalam.

KUCHING: Kerajaan perlu menetapkan siling ke atas harga tiket penerbangan antara Semenanjung dengan Sarawak dan Sabah untuk menangani isu harga tiket penerbangan mahal apabila tibanya musim perayaan.

Menteri Pelancongan, Industri Kreatif, dan Seni Persembahan Dato Sri Abdul Karim Rahman Hamzah berkata, buat masa ini, tiada harga siling ditetapkan.

Katanya, Kerajaan Negeri sentiasa melihat isu kenaikan harga tiket penerbangan secara mendalam dan telah berunding dengan Kerajaan Persekutuan untuk mencari penyelesaian.

“Mesti ada harga siling, kerana ia tidak boleh kalau dari Kuala Lumpur ke Kuching sehingga RM2,000 hingga RM3,000 itu memang tidak munasabah, ia perlu dilihat dari pelbagai sudut agar ia memberi situasi menang-menang kepada masyarakat dan syarikat penerbangan.

“Perbincangan kita berterusan tetapi kita kena praktikal juga, jika harga tiket murah dan sesetengah penerbangan hanya mempunyai 20 atau 30 penumpang maka operator akan rugi.

“Tetapi daripada apa yang saya lihat, ia (harga) belum lagi ke harga itu malah harga tiket masih dalam kadar ratusan ringgit,” katanya pada sidang media selepas menyambut ketibaan penerbangan sulung Firefly dari Pulau Pinang ke Kuching, semalam.

Mengenai kenaikan harga tiket penerbangan, Karim berkata orang ramai perlu bijak membeli tiket penerbangan untuk mengelak daripada membayar tiket penerbangan yang mahal dengan membeli tiket dengan lebih awal.

“Jangan beli tiket penerbangan pada saat akhir yang mana semua orang nak balik pada masa yang sama, mestilah harganya lebih tinggi.

“Misalnya di Semenanjung tidak ada Gawai, mungkin sebelum Gawai penerbangan akan ditambah dari Johor ke Kuching,” katanya.

Sementara itu, Ketua Pegawai Eksekutif Malaysia Airlines Berhad Ahmad Luqman Mohd Azmi berkata, orang ramai perlu menempah tiket lebih awal sebelum tibanya musim perayaan.

“Kalau tempah awal, kita boleh tambah penerbangan tapi kalau tempah dua atau tiga hari sebelum perayaan, memang tidak sempat dan baki kerusi yang ada akan melonjak harga sehingga RM2,000 atau RM3,000 kerana semua orang berebut kerusi.

“Selain itu, isu harga tiket sering timbul setiap tahun dan hanya melibatkan baki satu atau dua kerusi dalam sesebuah penerbangan. Bila tidak ada kerusi lagi, harga itu terus pergi harga siling,” katanya.

See author's posts


Guru dan Politik

KEPUTUSAN membenarkan semua guru sekolah dibenarkan berpolitik diumumkan oleh Perdana Menteri tersebut telah dibincangkan dalam kabinet dan dipersetujui atas prinsip menghormati demokrasi kerana sebelum ini golongan guru dilarang untuk aktif berpolitik. • Gambar Hiasan.

SEMUA guru sekolah di seluruh negara dan petugas KEMAS telah dibenarkan untuk berpolitik berkuat kuasa serta-merta. Keputusan ini telah diumumkan oleh Perdana Menteri Datuk Seri Ismail Sabri Yaakob. Ini merupakan keputusan bersejarah kerana sebelum ini guru tidak dibenarkan  terlibat dalam politik secara aktif.

Berdasarkan Pekeliling Perkhidmatan Bil 9 tahun 2010, dihadkan kepada guru gred DG41 hingga DG48 dibenarkan aktif berpolitik. Namun begitu, penyertaan tersebut perlu mendapatkan kebenaran rasmi daripada Ketua Setiausaha Kementerian Pendidikan dan ini melibatkan pula beberapa syarat ditetapkan sesuai dengan kedudukan sebagai penjawat awam.

Keputusan membenarkan semua guru sekolah dibenarkan berpolitik diumumkan oleh Perdana Menteri tersebut telah dibincangkan dalam kabinet dan dipersetujui atas prinsip menghormati demokrasi kerana sebelum ini golongan guru dilarang untuk aktif berpolitik.  Sebenarnya dalam sejarah politik negara, guru dan politik tidak dapat dipisahkan kerana rata-rata pejuang nasionalisme merupakan guru-guru di sekolah selain golongan wartawan dan penulis. Namun selepas kemerdekaan sedikit demi sedikit kebebasan golongan tersebut dalam berpolitik dihadkan  dengan alasan bagi memastikan sistem pendidikan bebas daripada pengaruh politik.

Pada masa yang sama, peranan guru dalam mendidik anak bangsa  sangat penting dan dibimbangi profesion guru dicampuri dengan sentimen politik kepartian dan ini boleh menjejaskan  keharmonian di sekolah, jabatan pendidikan daerah, negeri dan negara. Tambahan pula tugas hakiki guru sangat besar dalam kehidupan harian pelajar, guru dan sekolah.

Sudah pasti terdapat perbezaan di antara guru yang mempunyai hubungan politik yang kuat dengan parti yang memerintah negara dengan guru yang tidak terlibat dalam politik, atau pun guru terlibat dengan politik pembangkang. Hal inilah dibimbangi mempengaruhi mutu, amalan dan keadilan sistem pendidikan negara.  Dalam konteks pemisahan, jelas dalam sistem pendidikan dan politik bagi memastikan tidak ada unsur-unsur yang menjejaskan mutu sistem pendidikan negara maka sudah lama masyarakat di negara ini diyakinkan bahawa guru perlu lebih fokus di sekolah dalam menjalankan tugas mereka sebagai pendidik dalam mendidik anak bangsa adalah satu keutamaan negara.

Rasional

Terdapat beberapa rasional keputusan kerajaan pimpinan Ismail Sabri  dari kerajaan Perikatan Nasional membenarkan penyertaan golongan dalam politik. Sudah tentu langkah ini dikaitkan dengan situasi politik kepartian yang membentuk blok Perikatan Nasional yang diketahui tidak mempunyai majoriti yang besar dalam menjamin kestabilan politik dan mengekalkan kedudukan dalam konteks landskap politik masa depan mereka. Parti politik ini terdiri daripada parti politik yang sudah lama dalam sejarah negara yang terkenal dengan penyertaan golongan guru dalam politik puluhan tahun dahulu, khususnya parti UMNO dan parti PAS.

Peranan guru dan parti parti UMNO sangat sinonim suatu masa dahulu dan golongan guru memainkan peranan dalam menstabilkan politik, mengukuhkan kedudukan parti di peringkat akar umbi dan menjadi tulang belakang kepada kekuatan parti. Namun selepas era Dasar Ekonomi Baharu, sedikit demi sedikit peranan guru semakin kurang akibat kemasukan atau penyertaan golongan peniaga dalam politik yang mulai mengambil alih kepimpinan di peringkat cawangan dan bahagian. Apabila golongan peniaga mulai terlibat dalam politik kepartian lama-kelamaan budaya politik wang mulai muncul dan menghakis budaya politik lama.

Dengan kata lain, langkah ini dipercayai dapat mengimbangkan kembali pengaruh golongan guru dalam memastikan tadbir urus parti mempunyai ciri-ciri luhur, beretika dan kembali kepada asas perjuangan lama. Golongan guru juga dapat menyatukan  para guru, persatuan ibu-bapa untuk memastikan roh perjuangan parti tidak terlalu ditentukan faktor politik wang dan kekuasaan golongan peniaga dalam menentukan hala tuju kepimpinan dan masa depan politik.

Langkah ini juga dapat mampu menggerakkan kekuatan politik konservatif UMNO dan PAS manakala parti seperti Bersatu yang merupakan serpihan parti UMNO juga dapat menampung kekuatan dengan adanya penyertaan golongan guru yang lebih ramai. Berdasarkan statistik guru pada tahun 2020 terdapat 236,993 guru di sekolah rendah dan 179,750 guru di sekolah menengah. Hal ini bermakna terdapat  416, 743 guru di seluruh negara dan ini dijangka akan dimanfaatkan oleh parti-parti berteraskan etnik utama negara kerana populasi majoriti yang mereka ada. Dijangka dalam tempoh terdekat angka ini mencecah setengah juta dan angka ini merupakan jumlah yang besar yang mampu memperkuatkan parti-parti utama negara dan mampu mengukuhkan kedudukan  mereka dalam landskap politik negara.

Pengimbang Undi 18

Tindakan kerajaan membenarkan penyertaan guru terlibat aktif dalam politik dapat dikaitkan usaha untuk mengimbangkan undi 18 tahun yang sudah dikuatkuasakan.  Terdapat 1.2 juta pengundi  pengundi berumur 18-20 tahun di negara berdasarkan statistik penghujung tahun 2021. Hal ini bermakna dengan jumlah sedemikian adalah diyakini apabila penglibatan guru dalam politik dibenarkan untuk berpolitik aktif bermakna, golongan guru tersebut dipercayai dapat membimbing dan memberikan panduan kepada bakal pengundi muda negara. Unsur-unsur teori politik dan politik praktis sudah mulai didekati kepada pelajar peringkat awal.

Dari segi manfaatnya, peranan guru boleh meningkatkan literasi politik dan dapat membantu pelajar melengkapkan pengetahuan mengenai demokrasi, pentingnya undi dan hak sebagai warga, pengetahuan mengenai dasar dan sistem dalam politik dan kesemua ini mampu menyumbang kepada proses menyuburkan demokrasi  dalam masyarakat.

Namun kebimbangan utama ialah pengaruh ideologi politik dalam kalangan guru tersebar kepada bakal  pengundi 18 tahun  dan  dibimbangi suasana tidak menjadi tidak seimbang dari segi pengaruh politik kepartian. Sudah pasti semua ibu bapa mahukan anak mereka bebas daripada pengaruh daripada mana-mana parti politik  dan mahu anak mereka mendapat pendidikan politik yang lebih luas dan bukan sekadar fokus kepada parti politik kepartian yang sempit yang membawa kepada usaha menyerap ideologi kepartian tertentu dan ini tidak memberikan ruang kepada pelajar mengenai politik yang lebih luas agar dapat dinilai secara kritis kesemua aspek.

Pertembungan Ideologi

Yang dibimbangi ialah apabila tidak terkawal, ia boleh mencetuskan konflik apabila pertembungan ideologi politik di sekolah dan menyebabkan isu dipindah keluar ke sekolah lain akibat perbezaan politik.  Sudah pasti, kita tidak mahu berlakunya isu guru ada ‘kabel politik yang besar’ sehingga mampu memindahkan pengetua ke sekolah lain akibat perbezaan politik. Atau, tidak mahu berlakunya situasi, pengetua pindahkan guru akibat perbezaan ideologi politik. Kesemua ini bukanlah amalan baik untuk sistem pendidikan negara.

Justeru, perlu ada panduan jelas agar semua pihak guru, sekolah, pentadbir, pelajar mendapat manfaat yang lebih dan mengelak daripada menimbulkan isu dan kontroversi pada masa akan datang. Walaupun langkah ini baik untuk demokrasi dan mampu mengubah landskap politik negeri dan negara namun perlu diperhalusi segala prosedur bagi memastikan ketelusan peraturan dan institusi tidak terlalu terlibat dalam politik kepartian kerana jika kurang terkawal akan mengakibatkan sistem pendirikan negara akan terjejas.

Profesor Madya Dr Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


Komuniti maritim semakin patuh

LANGKAWI: Pemantauan berterusan oleh Agensi Penguatkuasaan Maritim Malaysia (Maritim Malaysia) Kedah dan Perlis menyaksikan komuniti maritim semakin mematuhi Perintah Kawalan Pergerakan bagi membendung wabak COVID-19 yang dilaksanakan sejak Rabu.

Timbalan Pengarah Operasi Maritim Negeri Kedah dan Perlis Kapten Maritim Zulinda Ramly berkata pada awal pelaksanaan perintah itu, pihaknya mengesan ada pengusaha bot pelancongan masih menjalankan aktiviti mereka namun hasil pemantauan berterusan,jumlahnya semakin berkurangan.

Beliau berkata Jabatan Perikanan Malaysia telah mengeluarkan arahan bahawa sepanjang Perintah Kawalan Pergerakan, aktiviti memancing di laut dan aktiviti persendirian atau hobi yang bukan bertujuan untuk mendapatkan bekalanmakanan serta memasarkannya kepada rakyat adalah tidak dibenarkan.

“Sepanjang tempoh Perintah Kawalan Pergerakan, Maritim Malaysia bertindak melaksanakan pengawasan melibatkan kumpulan sasar maritim seperti nelayan, pengusaha perkhidmatan pengangkutan laut, kapal perdaganganserta kapal layar. Pemantauan dilaksanakan menerusi rondaan aset laut, udara serta dibantu dengan Sistem Pengawasan Laut (SWASLA) Maritim Malaysia.

“Berdasarkan operasi yang dilaksanakan semalam di sekitar perairan Langkawi seperti di Selat Melaka dan Selat Cincin, pemantauan tidak menemukan sebarang aktiviti yang dilarang dalam tempoh Perintah Kawalan Pergerakan,” katanya kepada Bernama di sini semalam.

Zulinda berkata sepanjang tempoh Perintah Kawalan Pergerakan, Maritim Malaysia Kedah dan Perlis mengatur gerak dua aset bagi melaksanakan operasi dengan kekuatan 30 anggota. “Operasi bagi memastikan Perintah Kawalan Pergerakan dilaksanakan 24 jam sehari. Di samping itu, Maritim Malaysia Kedah dan Perlis tetap melaksanakan tugas-tugas penguatkuasaan serta Op Mencari dan Menyelamat (CARILAMAT) di Zon Maritim Malaysia (sekiranya perlu),” katanya.– Bernama

See author's posts